Халқ сериаллар билан овуняпти\nАйни кунларда Ўзбекистоннинг маҳаллий телеканаллари орқали ўнга яқин хориж сериали намойиш қилинмоқда. Кейинги йилларда аҳолининг ва кетма-кет намойиши йўлга қўйилган сериалларга қизиқиши оммавий равишда кучлилиги кузатилади.\nТаҳлилчилар фикрича, ҳукумат айни шу йўл орқали одамларни ижтимоий ва иқтисодий муаммоларини унутишга мажбур қилаётир.\nТуркиянинг “Алия” фильми урганчлик 32 ёшли Шоҳсанамнинг энг севимли сериалларидан бири. Шоҳсанам “Ўзбекистон” ва “Ёшлар” телеканалларида берилаётган барча сериалларнинг бирор қисмини ҳам қолдирмасдан мунтазам томоша қилади.\n“Ҳар куни 6 та сериал беради. Биринчи «Ëшлар» каналида соат 19.30да «Алия» сериали бошланади. Кейин «Аччиқ ëлғон», ундан сўнг Кореянинг «Жумонг», Американинг «Ҳаëт-мамот» сериали берилади. Унинг орқасидан эса ҳиндча сериал берилади»,- дейди Шоҳсанам.\nБугунги кунда ўзбекистонликларнинг кўпчилиги Шоҳсанам сингари сериаллар ишқибози. Тошкент вақти билан кечқурунги соат 7дан тунги соат бирга қадар бўлган вақт давомида сериаллар кетма-кет намойиш қилинади. Сериаллар муҳокамаси эрталабки нонуштадан бошланиб, кўчада қўшнилару ишхонада ҳамкасблар суҳбатида давом эттирилади. Аксарият ҳолларда автобусу метрода учрашган танишларнинг суҳбати ҳам сериаллар муҳокамаси билан тугайди. Ҳатто меҳмондорчиликда ҳам энг қизиқарли ва оммабоп мавзу сериаллар бўлиши мумкин.\nБир танишим севимли сериали намойиш қилинаётган пайтда чироқ ўчиб қолгани учун машинада қўшни қишлоққа бориб, сериални кўриб қайтганини айтса, бошқа бир таниш аёл ишхонада узоқроқ ушланиб қолган пайтлари уйидагилар унинг учун сериалларни видеотасмага ёзиб олиши ҳақида гапиради.\n“Сериалларни кўрмасам ҳаëтнинг қизиғи йўқ. Шу билан овунамиз. Соат 19.30 бўлиши билан кўчада ҳеч кимни топа олмайсиз. Ëшу қари сериал бошланиши билан телевизор олдига ўтириб олади. Сериаллар бўлмаслигини тасаввур қилиш қийин. Сериал одамларни ҳаëт қийинчилигидан озгина бўлса ҳам чалғитади. Сериаллар билан одамлар ташвишларини унутади. Масалан, ўзимда ҳам шунақа бўлган. Ҳаëтда қийналиб, ҳаëтдан тўйиб ўзимни ўлдираман, деб турган пайтимда энг яхши кўрган сериалимда эртага нима бўларкин, деб шуни кўриш учун тирик қолганман”,- дейди Шоҳсанам.\nТошкентлик Улуғбек Усмонов аҳолининг сериалларга қизиқиши бўйича ўз кузатишларини гапирар экан, сериалларнинг узлуксиз намойишини салбий баҳолайди.\nУнинг фикрича ҳам иқтисодий ва ижтимоий муаммолардан чарчаган одамлар ўзларини овутиш учун сериал томоша қилишни маъқул топмоқда.\n“Допингдай бўляпти-да. Одамлар бирпас шунақа фильмларни кўриб ҳаëт ташвишларидан сал четга чиққандай бўлади. Чунки ҳозир Ўзбекистон аҳолиси моддий жиҳатдан оғир аҳволда. Ҳаммаси тирикчилик билан банд. Мана шунақа филмлар ҳозир одамларни чалғитади”,- дейди У.Усмонов.\nКузатувчи Тўрабек Сано эса У.Усмонов фикрини ривожлантириб, бу ҳолат ҳукумат томонидан махсус ташкил қилинаётгани, сериалларга қизиқтириш натижасида одамларни зомби ҳолатига олиб келиш кўзланаётганини таъкидлади.\n“Ҳозир тинимсиз равишда бир кунда 6 та сериал берилиши маккорлик билан бошқариб келаëтган режимнинг навбатдаги сиëсатларидан биридир. Халқ барча қайғусини, барча муаммосини унутиб, телевизор олдига михланиб қолади. Халқни бу билан ўз муаммоларини унутишга мажбур қилмоқда. Яъни халқнинг зомбига, манқуртга айланиб қолишига йўл очиб беряпти. Бундан амалдаги ҳукумат катта фойда кўради”,- деди Тўрабек Сано.\nБугун иқтисодий етишмовчилик боис қуруқ нон билан ёвғон шўрва ичишга мажбур бўлаётган аксарият ўзбеклар ўз тақдиридан кўра, сериал қахрамонининг оч қолганига куюнади ёки фарзандлари мактабда ўқиш ўрнига далада ишлашга жалб қилинаётган ўзбек онахонлари ўз боласига эмас, қайсидир сериалдаги қаҳрамоннинг қора меҳнат қилишига қайғуради.


Вафодор ит - 26 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 26 » Вафодор ит\nБир жуфтликнинг турмуш қурганига анча бўлганига қарамай, бир неча йиллар давомида фарзандлари бўлмайди. Эр-хотин ўзларини ёлғиз ҳис этмасликлари учун немис итини сотиб олишади. Улар бу итга меҳр қўйишади ва худди ўзларининг ўғилларидек ўстиришади. Ит улғаяди ва катта, чиройли, ақлли итга айланади. Бир неча марта хўжайинининг уйини ўғрилардан сақлайди, содиқ ва ишончли бўлади.\nИтни боқиб олганларига етти йил бўлганда, эр-хотин фарзандли бўлишади. Улар жуда бахтли ва фарзандлари деярли уларнинг бор вақтини эгаллайдиган бўлади. Аммо итга деярли вақт етмасди. Ит ўзини кераксиз деб ҳис қилади ва хўжайинини боладан қизғона бошлайди. Бир куни жуфтлик айланишга чиқиб, ухлаган болани эса хонага қўйиб кетишади. Улар боладан хабар олишга борганларида, ит боланинг хонасидан чиқиб қолади. Унинг оғзи қон бўлган ва ишонч билан думини ликиллатиб турган бўлади.\nБоланинг отаси аллақандай хаёллар билан ўша заҳотиёқ итни отиб ташлайди. Сўнгра чопиб боласининг хонасига отланади. У ерда катта илон бошсиз, қонга беланиб ётарди. Шу пайт, боланинг отасини ғалати ҳислар қоплайди ва вафодор итини ўлдиргани учун роса йиғлайди.\nБиз тез-тез инсонларни ноҳақ айблаймиз. Одатда, ўйламасдан, кейин нима бўлишини хаёлимизга ҳам келтирмасдан гапириб қўямиз. Нимага инсонлар бундай қилганининг сабабини билишга ҳам уринмасдан хулоса чиқарамиз холос. Бизга уларнинг қандай ҳис қилганлари, нима бўлганининг қизиғи йўқ. Шошилиб, қанақадир қарор қабул қилганимиздан яқин келажакда афсус чекишимиз мумкинлигини ўйлаб ҳам кўрмаймиз.


Ислом динида атроф-муҳитни асрашга эътибор\nМуҳтарам азизлар! Аллоҳ таоло Ер юзини инсониятнинг ҳаёт кечириши учун муносиб манзил макон қилиб яратган. Зеро, атроф-муҳитдаги барча нарсалар инсон манфаати учун яратилган. Қуръони каримда бу ҳақда шундай дейилган:\nهُوَ الَّذِي خَلَقَ لَكُمْ مَا فِي الْأَرْضِ جَمِيعًا...\nяъни: “У шундай зотки, сизлар учун Ердаги барча нарсаларни яратди...” – дейилган.\nЎз навбатида ҳар бир инсон ҳам табиатга нисбатан оқилона муносабатда бўлиб, уни асраб авайлаши лозим бўлади. Аллоҳ таоло яшаб турган курраи заминимизни озода сақлаган ҳолда обод қилишга, Унинг берган неъматларини асраб авайлашга буюриб, бузғунчилик қилишдан, атроф-муҳитга зарар етказишдан қайтарган. Қуръони каримда шундай дейилади:\nяъни: “Ерни (Аллоҳ хайрли ишларга) яроқли қилиб қўйгандан кейин (унда) бузғунчилик қилмангиз!”.\nҲеч шак-шубҳа йўқки, атроф-муҳитни муҳофаза қилиш асримизнинг энг муҳим муаммоларидан бири бўлиб турибди. Бу муаммо ўзининг инсониятга келтириши мумкин бўлган ёмон оқибатлари бўйича ядро ҳалокатидан кам эмас.\nСўнгги йилларда табиатда техноген таъсирнинг зўрайганлиги, экологик ўзгаришларнинг содир бўлаётгани ҳамда ўрмонлар эгаллаган ҳудудлар қисқариши натижасида кўплаб ўсимлик ва ҳайвонот турлари бутунлай йўқолди ёки уларнинг сони кескин камайди.\nАлбатта, технология соҳасидаги тараққиёт, янги энергия манбаларининг кашф этилиши, янги маъданлар ва кимёвий моддаларнинг пайдо бўлиши, оқибатини ўйламай, табиатдаги жараёнларга аралашув каби ҳолатларнинг барчаси атроф-муҳитни муҳофаза қилиш борасида ниҳоятда ташвишли вазиятни вужудга келтирди. Қуръони каримда баён этилганидек:\nяъни: “Одамларнинг қилмишлари туфайли қуруқлик ва денгизда бузғунчилик пайдо бўлди. Бу уларнинг (ўз қилмишларидан) қайтишлари учун қилган баъзи (ёмон) ишлари (жазоси)ни уларга тоттириш учундир” (Рум сураси, 41-оят).\nБу оятда Аллоҳ таоло ер юзидаги бахтсизлик ва нохушликлар одамларнинг фаолиятлари билан боғлиқ равишда зоҳир бўлишини баён қилади. Уларнинг қалб ва фикрлари нопок бўлса, қилган ишлари оқибати ҳалокатли бўлажак. Лекин бу фасоднинг ёмон оқибатлари инсоннинг ўзига кўринади.\nДинимизда атроф муҳит тозалигига муносабат: Дарҳақиқат, тупроқ, сув, ҳаво ва бошқа нарсаларни тоза сақлаш, уларни ифлосланишига йўл қўймаслик ва соғлиқ учун зарарли бўлган нарсалардан сақланиш кабилар шариатимизнинг буйруғидир. Муоз ибн Жабал разияллоҳу анҳудан ривоят қилинган ҳадисда, Расулуллоҳ саллаллоҳу алайҳи васаллам:\n" اتَّقُوا المَلاعِنَ الثَّلاثَ البِرَازَ في المَوارِدِ وقارِعَةِ الطَّرِيقِ والظِّلِّ "\n(رواه الامام أبو داود عن معاذ رضي الله عنه)\nяъни: “Учта жойга: сув ўзанларига, серқатнов йўлларга ҳамда соя-салқин ерларга ахлат ташлаб, лаънатга қолишдан сақланинглар” – деганлар (Имом Абу Довуд ривоятлари).\nБошқа бир ҳадиси шарифда: “Албатта Аллоҳ покдир, покликни яхши кўради, тозадир тозаликни яхши кўради, олийжанобдир олийжанобликни яхши кўради, сахийдир саховатни яхши кўради. Бас, ҳовлиларингизни тоза тутинглар...”, дейилади (Имом Термизий ривояти).\nҲозирги кунда барча зарур ерларга ахлат ташлаш учун алоҳида жойлар қурилган. Шундай экан, ҳар хил ахлат ва чиқиндиларни махсус жойларга ташлаш лозим, аксинча дуч келган жойга ташлаш мусулмончиликка ҳам, одамгарчиликка ҳам тўғри келмайди.\nДинимизда сувни асраб авайлашга муносабат: Қуръони каримнинг кўпгина сураларида Аллоҳ таоло инсонларга ато этган неъматларини эслатар экан, сувни ҳам зикр қилади:\nأَفَرَأَيْتُمُ الْمَاء الَّذِي تَشْرَبُونَ أَأَنتُمْ أَنزَلْتُمُوهُ مِنَ الْمُزْنِ أَمْ نَحْنُ الْمُنزِلُونَ لَوْ نَشَاء جَعَلْنَاهُ أُجَاجاً فَلَوْلَا تَشْكُرُونَ\n(سورة الواقعة/70- 68 )\nяъни: “Сизлар ўзларингиз ичаётган сувни (ўйлаб) кўрдингизми? Уни булутлардан сизлар ёғдирдингизми ёки Биз ёғдирувчимизми? Агар Биз хоҳласак, уни шўр ва аччиқ қилиб қўйган бўлар эдик. Бас, (шу обиҳаёт учун ҳам) шукр қилмайсизми?” (Воқеа сураси, 68-70-оятлари).\nБошқа ояти каримада эса Аллоҳ таоло бандалари учун ва уларга мусаххар қилиб қўйилган чорва ва турли набототлар учун сув энг зарурий неъмат эканини баён этиб, бундай марҳамат қилади:\nهُوَ الَّذِي أَنْزَلَ مِنَ السَّمَاءِ مَاءً لَكُمْ مِنْهُ شَرَابٌ وَمِنْهُ شَجَرٌ فِيهِ تُسِيمُونَ يُنْبِتُ لَكُمْ بِهِ الزَّرْعَ وَالزَّيْتُونَ وَالنَّخِيلَ وَالْأَعْنَابَ وَمِنْ كُلِّ الثَّمَرَاتِ إِنَّ فِي ذَلِكَ لَآَيَةً لِقَوْمٍ يَتَفَكَّرُونَ\nяъни: “У осмондан сизлар учун ундан ичимлик бўладиган сувни (ёмғирни) ёғдирган зотдир. (Ҳайвонларингизни) боқадиган гиёҳлар ҳам ўша сувдан (суғорилур). У сизлар учун ўша (сув) билан (турли) экинларни, зайтун, хурмо, узум ва барча меваларни ундирур. Албатта, бунда тафаккур қиладиган кишилар учун аломат бордир” (Наҳл сураси, 10-11-оятлар).\nМутахассислар фикрича, инсон таомсиз бир икки ҳафтагача яшаши мумкиндир, аммо сувсиз уч кунга ҳам чидай олмайди. Одам танасидаги сув агар ўн беш фоизга камайса, у ҳалок бўлади. Инсон танасининг аксар қисми сувдан иборат. Масалан, чақалоқ оғирлигининг етмиш беш фоизини сув ташкил этади. Сув – инсоннинг ҳаёт кечириши учун асосий қувват манбаидир. Бунга яна одамнинг покланиши учун ва бошқа мақсадларда ишлатадиган суви ҳам қўшилса, инсонга сув қанчалик зарур ва бебаҳо неъмат экани ойдинлашади. Хусусан, сув танқислиги бўйича дунёдаги 164 мамлакат рўйхатидан 25-ўринни эгаллаган юртимизда бунга жиддийроқ аҳамият беришимизни тақозо қилади. Зеро, Анбиё сурасида шундай дейилади:\n...وَجَعَلْنَا مِنَ الْمَاءِ كُلَّ شَيْءٍ حَيٍّ أَفَلَا يُؤْمِنُونَ ...\nяъни: “...ва барча тирик мавжудотни сувдан (пайдо) қилганимизни кўрмадиларми?!..” (Анбиё сураси, 30-оят).\nСувни тежаш ҳақида ҳадиси шарифда шундай дейилади:\nأَنَّ النَّبِيَّ صَلَّى اللَّهُ عَلَيْهِ وَسَلَّمَ مَرَّ بِسَعْدٍ وَهُوَ يَتَوَضَّأُ فَقَالَ: مَا هَذَا السَّرَفُ يَا سَعْدُ؟ قَالَ: أَفِي الْوُضُوءِ سَرَفٌ؟ قَالَ: نَعَمْ، وَإِنْ كُنْتَ عَلَى نَهْرٍ جَارٍ\n(رواه الإمام أحمد والإمام ابن ماجة عَنْ عَبْدِ اللَّهِ بْنِ عَمْروٍ )\nяъни: Набий саллалоҳу алайҳи васаллам саҳобалардан Саъд разияллоҳу анҳу таҳорат қилаётганларида “Эй Саъад бу исроф нимаси”, – дедилар. Саъад разияллоҳу анҳу: “Таҳоратда ҳам исроф қилиш борми?”, – деди. Расулуллоҳ саллаллоҳу алайҳи васаллам: “Ҳа, агарчи оқиб турган дарёнинг бўйида турган бўлсанг ҳам”, – дедилар (Имом Аҳмад ва Имом Ибн Можа ривояти).\nТаҳоратда ортиқча сув ишлатиш исроф ва мумкин бўлмаганидан кейин қолган нарсаларни қиёслаб олаверинг.\nДинимизда атроф-муҳитни яхшилаш ва саҳролашишнинг олдини олишга муносабат: Бўш ерларга мевали ва манзарали дарахтлар ҳамда турли хил гул кўчатлари экишга тарғиб қилинар экан, бу ишлар кўпчиликка манфаатлилиги боис савоби ҳам мислсиз эканига урғу берилган. Расулуллоҳ саллаллоҳу алайҳи васалламдан ривоят қилинган ҳадисда шундай дейилади:\n" مَا مِنْ مُسْلِمٍ يَزْرَعُ زَرْعاً ، أَوْ يَغْرِسُ غَرْسَاً فَيَأْكُلُ مِنْهُ طَيْرٌ ، أَوْ إِنْسَانٌ ، أَوْ بَهِيمَةٌ إِلاَّ كانَ لَهُ بِهِ صَدَقَةٌ "\n(رواه الامام البخاري والامام أحمد عن أنس رضي الله عنه)\nяъни: “Қайси бир мусулмон киши бирор кўчат ёки экин экса, кейин ундан қуш ёки инсон ёҳуд бирор жонивор еса, эккан одамга садақа савоби ёзилади” (Имом Бухорий ва Имом Аҳмад ривоятлари).\n"لا تَقْطَعُوا الشَّجَرَ، فَإِنَّهُ عِصْمَةٌ لِلْمَوَاشِي فِي الْجَدْبِ"\n(رَوَاه الامَامُ عبْدُ الرَّزاق فِي "الْمُصَنَّف")\nяъни: “Дарахтларни кесманглар, Чунки у қурғоқчиликда ҳайвонларни(нг ҳаётини) сақловчидир” (Имом Абдурраззоқ ривоятлари).\nШариатимизга кўра сувсиз, қаровсиз ва ҳеч кимнинг мулкида бўлмаган ерларни бирор киши обод қилиб, ободонлаштирса, ўша ерга эгалик ҳуқуқи бериш билан рағбатлантирилган. Расулуллоҳ саллаллоҳу алайҳи васаллам бу борада шундай марҳамат қилганлар:\nمَنْ أَعْمَرَ أَرْضًا لَيْسَتْ لِأَحَدٍ فَهُوَ أَحَقّ\n(رواه الامام البخاري عَنْ عَائِشَةَ رَضِيَ اللَّهُ عَنْهَا)\nяъни: “Ким ўзлаштирилмаган бир ерни обод қилса ўша ерга у ҳақлидир” (Имом Бухорий ривоятлари).\nБу билан атроф-муҳитни обод қилишга, бугунги кунда глобал муаммога айланаётган саҳролашиш муаммосини олдини олишга бундан ўн тўрт аср олдин қандай аҳамият берилганини билишимиз мумкин.\nДинимизда жонзотларга муносабат: Аллоҳ таоло барча жонзотлар инсонлар каби “уммат” эканлиги таъкидлаган:\nяъни: “Ер юзидаги ҳар бир юрувчи жонзот ва икки қаноти ила учувчи қуш борки, ҳаммаси сиз каби умматлардир” (Анъом сураси, 38-оят).\nАйнан шу таъкид инсонни ўзи каби уммат бўлган барча жонлиларга нисбатан меҳрибон бўлишга ундайди. Агар ҳайвонларнинг ҳар бир тури ёки оилалари алоҳида уммат ҳисобланса, айнан шу ҳукм билан улар бошқа умматлар орасида яшаш ҳаққига эга бўладилар.\nИсломда ҳайвонот оламига ҳеч қандай зарар етказиш мумкин эмаслиги қаттиқ таъкидланади. Имом Муслим Ибн Аббос разияллоҳу анҳудан ривоят қилган ҳадисда айтилишича, Набий алайҳиссалом олдиларидан юзига тамға босилган эшак олиб ўтилади. Шунда у зот: «Менинг ҳайвонлар юзига тамға босган ва уларнинг юзига урганларни лаънатлаганим сизларга етмаган эдими?!» деганлар.\nИсломдаги ҳайвонларга меҳрибонлик ва яхши муносабат фақат улардан инсонларга етадиган манфаат билан боғлиқ эмас, балки мусулмонлар барча ҳайвонот оламига, ҳатто инсон улардан бу дунёда ҳеч қандай манфаат кутмаса ҳам, яхши муносабатда бўлишга буюрилган. Саҳиҳ ҳадислардан бирида Набий саллаллоҳу алайҳи васаллам: «Бир одам йўлда бора туриб, қаттиқ чанқади. Бир қудуқ топиб, тушиб, сув ичди. Сўнгра чиқиб, қараса, бир ит чанқоқдан тили осилиб, тупроқ емоқда. Ҳалиги одам “Бу ит ҳам менга ўхшаб чанқабди”, деди-да, қудуққа тушиб, этигига сув тўлдириб чиқиб, итга тутди. Аллоҳ таоло уни тақдирлаб, мағфират қилди», дедилар. Шунда саҳобалар: “Эй Аллоҳнинг Расули, бизга ҳайвонларда ҳам ажр борми?” – дейишди. У Зот: “Ҳар бир ҳўл жигари бор нарсада ажр бордир!” – дедилар” (Муттафақун алайҳ)\nШарийда разияллоҳу анҳудан қилинган ривоятда Пайғамбаримиз саллаллоҳу алайҳи васаллам: “Кимки чумчуқни сабабсиз ўлдирса, Қиёмат куни Аллоҳга “Эй Роббим, фалончи мени манфаат учун эмас, ўйнаб ўлдирди”, деб шикоят қилади”, деганлар (Имом Насаий ривояти).\nҲулоса қилиб айтадиган бўлсак, атроф-муҳитни мухофаза қилиш тарбияси Ислом нуқтаи назарида жамиятнинг катта ёшдаги аъзолари вазифасидир. Катта ёшдаги кишилар атроф-муҳитни муҳофаза қилиш ва озодаликни асраб авайлашда ёшларга ўрнак бўлишлари ва бу ҳусусда тарбия беришлари керак бўлади. Бизнинг боболаримиз ва бувиларимиз сувга тупурма, ариқларга чиқиндиларни супурма, кўчаларга ахлат ташлама, кўкариб турган бирор нарсани нобуд қилма, дея уқтирган сўзларини доимо эсимиздан чиқармаслигимиз ва ёшларга ҳам шуларни ўргатишимиз лозим.\nБундан ташқари халқимиз орасида “Бирни кессанг ўнни эк” деган пурмаъно ибора ҳам мавжуд. Дарҳақиқат биз бугун кесган биргина кўчатнинг табиатдаги зарари йиллар ўтиб унинг ўрнига эккан дарахтимиз орқали қопланади. Ва шунда табиатнинг тоза ҳавосига, кўкаламзорлигига путур етказмаган ҳисобланамиз.\nМуҳтарам юртдошлар! Айни пайтда соғлиқни сақлаш мутахассислари фуқароларимиздан карантин қоидаларига, жумладан, имкон қадар уйдан чиқмаслик, жамоат жойларида тўпланмаслик, шахсий гигиена каби қоидаларга қатъий амал қилишларини сўрашмоқда. Ушбу кўрсатмаларга амал қилиш ҳар биримиз учун жуда муҳимдир.\nАзизлар бу синовли кунларда барчамиз сабр қилиб, бирдам бўлиб, бир ёқадан бош чиқариб ҳаракат қилсак, иншааллоҳ тез кунларда бизга енгиллик ва фаровон ҳаёт келади. Пайғамбаримиз саллаллоҳу алайҳи васаллам шундай деганлар:\nяъни: “Хурсанд бўлинглар! Сизларга енгиллик келади. Ҳаргиз бир қийинчилик икки енгилликдан устун келмайди” (Тафсири Табарий).\nАллоҳ таоло доимо барчаларимизни табиат каби улуғ бир омонатга садоқатли, атроф-муҳитни муҳофазасида бардавом бандаларидан қилсин! Ҳақ таоло юртимиздан турли касалликларни тез кунда бартараф бўлишини таъминласин! Омин!


Ўзилнинг келажаги қайси клубда давом этади? (Эркин Ғайбуллаев таҳлили)\n23 декабрь, 2018, 04:49\nТеглар:Месут Ўзил | Арсенал\nКўпчилик футболчилар учун бу фаолиятнинг “олтин даври” ҳисобланиши мумкин. Аммо Ўзил учун эмас. Унинг «Арсенал»даги фаолияти парвозлардан кўра пастликка қулашлар билан кечди.\n«Реал Мадрид»дан 2013-йилда Лондонга кўчиб ўтганидан бери Месут Ўзил уч марта Англия Кубогини ютиб олди. Германия билан эса Жаҳон Чемпионатининг бош совринига эга чиқди.\nУни ишлаш коэффициенти юқори эмаслигида айблашганида клуб мухлисларини икки фронтга ажратиб юборди.\nВенгер даврида германиялик футболчи озми-кўпми кўриниш берарди. Шимолий Лондон дербисида эса Унай Эмери уни «тактик сабаблар» туфайли ўйин қайдномасига ҳам киритмади.\nЎтган ойда «Борнмут»га қарши баҳсда Эмери Ўзилни захирада қолдирди ва буни «жуда талабчан» рақибга мос келмаслиги билан изоҳлади.\nМана шундай кўплаб сабаблар Ўзилни «Эмирейтс» стадионидан кетишига олиб келиши мумкин. Бироқ қаерга? Унинг жойи қайси клубда бўлиши мумкин? Албатта у «Арсенал»дагидан кўпроқ ўйин амалиётига эга бўладиган бирор клубга ўтиши шубҳасиз. Қуйида ана шу ҳақида.\n«Реал» уни 2013-йилда сотганида Криштиану Роналду бундан хурсанд бўлмаганди. Испан нашрларига кўра, Роналду ўшанда жамоадошларига «Ўзилнинг сотилиши мен учун ёмон хабар. Фақатгина у рақиб дарвозаси олдидан қандай ҳаракатланишимни яхши биларди» деган экан.\nУч мавсум ичида ушбу жуфтлик «Сантьяго Бернабеу»да анча самарали ўйин кўрсатишди. Ўзил португалиялик клубдоши учун 27 голли узатмани амалга оширди. Унинг интуицияси кучли эди, бироқ Карло Анчелотти унга клубдан кетишига рухсат берди.\nЭнди улар қоғозда яна қайта бирлашиши мумкин. Ўзил Италияда ҳали ўйнаб кўрмаган. «Ювентус» анча жозибали вариант ҳисобланади. Хабарларга кўра, Ўзил Роналду билан қайта бирга ўйнашдан хурсанд бўлар экан.\n«Мен у билан ўйнаб завқ олдим. Чунки у мени янада кучлироқ қиларди. У буюк футболчи» – деган немис футболчси “тўпчилар”нинг расмий саҳифасига берган интервьюсида.\nБу трансферга ягона тўсиқ «Альянс Стэдиум»да Пауло Дибаланинг борлиги. Ўзил аргентиналик футболчини «ўнлик» позициясидан сиқариб чиқаришда қийналиши мумкин. Шунингдек, унинг сўнгги вақтларда беқарор ўйин кўрсатаётгани ҳам туринликларни ўйлантириб қўйиши мумкин.\nЎзилни сотиб олиш «нерадзуррилар» учун муаммо туғдирмайди. Йўқотилган шон-шуҳратини қайта тиклашга уринаётган янги раҳбарият Ўзил каби номдор футболчини трансфер қилиши ўз обрўсини қайта тиклашга қўйилган катта қадам бўлиши мумкин.\nИтальян нашрлари тарқатган хабарга кўра Лучано Спалетти жамоаси келаси йилда Чемионлар Лигасида иштирок этиш учун январда Ўзилни олиб келишга уриниб кўради.\nШунингдек, уни ижарага олиш варианти ҳам барча томонларга манзур бўлиши мумкин. «Интер» юқори савияли плеймейкер олиб келиш ниятида. Ўзил А Серияни имтихондан ўтказиб кўриши мумкин.\n«Интер» қўшимча яратувчанлик учун миннатдор бўлади. Унинг «Жузеппе Меацца»даги иши Мауро Икардининг имкониятларини янада ошириши турган гап.\nДжокер: «Манчестер Юнайтед»\nЖозе Моуриньо қўли остидалигида «Манчестер Юнайтед» бир неча марта Ўзилни олиб келиши ҳақидаги миш-мишлар чиққанди. Ўзил энг яхши ўйинини айнан Моуриньо бошқарувида «Реал»да ўтказганди.\n«Қизил иблислар» португалиялик мураббий қўли остида яратувчанликни йўқотиб қўйди. Шунингдек, тўпурарлик кўрсаткичини ҳам. МЮ «кучли олтилик» жамоалар орасида 29 голи билан энг кам гол урган клуб ҳисобланади.\nМоуриньонинг ҳужумкор футбол намойиш қила олмаслиги унинг истеъфосига сабаб бўлди.\nМоунинг кетиши ортидан МЮ трансфер бозорида дарҳол яратувчан плеймейкер олиб келишга уриниб кўради. Ўзил 2019-йилда «Олд Траффорд»да ўйнаши мумкинми? Бунга ҳам ҳа, ҳам йўқ, дея жавоб бериш мумкин.\n«Тўпчилар» ўзида ўйнай олмаётган кучли футболчини рақибига сотиб юборишга кўнадими?\nБошқа томондан, Ўзил Премьер Лигада қолиш ниятида. Бу ҳам унинг «қизил иблислар» сафига ўтиш варианти сақланиб қолишини англатади.\nҲаммаси жиддий. Ўзил АПЛ қайдномасидан ҳам ўчирилди\n"Арсенал" Европа лигаси қайдномасига киритилмаган ва март ойидан буён майдонга тушмаётган Ўзилни табриклади\nЎзилнинг сири очилди\nБокс | 24 ноябрь, 2020, 21:44\nШаҳрам Ғиёсов Олимпияда учун ҳаваскор боксга қайтган бўлармиди?\nФутбол | 24 ноябрь, 2020, 14:56\n"Машъал" 9 ўйинлик ғалабасиз сериясига "Навбаҳор" устидан қозонилган йирик ғалаба билан якун ясади


Бош прокуратура: "Одам савдоси билан боғлиқ жиноятлар камайди"\nЎзбекистонлик мардикорларнинг Россияда қулликка тушиб қолиши ҳолати тез-тез учраб туради.\nСтатистика маълумотларига кўра...\nЎзбекистон Бош прокуратурасида бўлиб ўтган матбуот анжуманида эълон қилинган рақамлар мамлакатда қуллик ва одам савдоси билан боғлиқ жиноятлар сони кескин камайганини кўрсатади.\nБу ҳақда хабар қилган Регнум агентлиги Бош прокуратура вакилининг “Одам савдосига қарши олиб борилган комплекс чора-тадбирлар ижобий натижа бермоқда. 2008 ва 2009 йилларга нисбатан бу каби қонунбузарликлар ўтган йили 60 фоизга камайгани кузатилди”, деган сўзларидан иқтибос келтирди.\nШунингдек, бош прокуратура ходимининг таъкидлашича, "одам савдоси қурбонларига ёрдам бериш ва ҳимоялаш республика реабилитация марказида 2009 йилдан буён 600 киши реабилитация қилинган".\nЎзбекистон ҳукумати одам савдоси билан боғлиқ муаммолар борлигини тан олиб, 2008 йилда одам савдосига қарши халқаро конвенцияни ратификация қилган.\nБунинг ортидан 2008 йил 17 апрелда парламент томонидан "Одам савдосига қарши курашиш тўғрисида"ги Қонун, 2008 йилнинг 8 июлида эса Ўзбекистон Республикаси Президенти Ислом Каримовнинг махсус қарори билан 2008-2010 йилларга мўлжалланган Одам савдосига қарши курашиш бўйича Миллий тадбирлар режаси ишлаб чиқилди.\n“Кимга мурожаат қилишимизни билмаймиз”\nБироқ, Россиянинг турли ўлкаларида меҳнат муҳожирларининг қулликда, ҳақ тўланмасдан ишлатилиши ҳоллари тез-тез учраб туради.\nОзодлик Краснодар шаҳридаги пластик заводларидан бирида 130 га яқин меҳнат муҳожири қулликда ушлаб турилгани, 40 нафарига яқини ўзбекистонлик экани ва улар мунтазам калтакланаётгани тўғрисида хабар қилган эди.\nКорхонадаги ҳозирги вазиятни ўрганиш мақсадида исмини ошкор этишни истамаётган ўзбекистонлик меҳнат муҳожирларидан бири билан телефон орқали яна боғландик.\nБу йигит Озодлик эфиридаги чиқишидан кейин улар устидан назорат кучайтирилганини айтади.\n- Ҳозир бизларни тинимсиз пойлаб юрибди: нима қўйяпмиз, нима қиляпмиз... Кеча Бегалини ҳам ёмон калтаклади улар. Уни олиб кириб, бақириб, сўкиниб “Уйингга ўлигингни жўнатаман”, деб ётибди. У ҳам қочиб кетаман, деб ётибди, дейди ўзбек муҳожири.\nОзодлик Краснодардаги муҳожирларни бошқараётган Зарифхон исмли бригадир улардан 26 минг руб миқдорида “штраф” талаб қилаётгани, акс ҳолда улар “қарзини” узмагунича ишлашини айтаётганини хабар қилган эди.\n- “Нимага у ерга телефон қиласан? Улар ким бўлибди? Менга бирор нарса дея олмайсан”, деяпти. У Ўзбекистонда радиода эшитибди. Ўшандан билган экан. Телефон қилганингиздан кейин бир-икки кун индамай юрди. Кейин бошлади-да. “Ўша штрафни берасан кетасан, бўлмаса ҳеч қаерга кетмайсан”, деяпти,- дейди ярим йилдан буён қулликда ушлаб турилган ўзбекистонлик меҳнат муҳожирлардан бири.\nКасалликни эмас, унинг илдизини даволаш керак...\nМустақил журналист Абдураҳмон Ташанов Ўзбекистон Бош прокуратураси келтираётган рақамлар ҳақиқатга тўғри келмаслиги ва меҳнат муҳожирлари сони ошиб бораётган мамлакатда миграция сиёсати ишлаб чиқилиши зарурлиги ҳақида гапиради.\n- Одам савдоси муаммолари, илдизлари мамлакатдаги камбағалчилик ва қашшоқликдан иборат. Менимча Ўзбекистонда одам савдоси кўлами йилдан-йилга ортиб бормоқда. Тўғри, Ўзбекистон ҳукумати томонидан одам савдосига қарши кураш бўйича жуда катта кампания олиб бориляпти, лекин ҳатто адолатсиз ҳукмлар, қарорларнинг кўпайтираяпти. Исталган одам тутиб кетилиб бевосита жавобгарликка тортиляпти. Лекин бу касалликнинг ўзи билан курашиш, яъни унинг илдизлари билан курашиш бўйича Ўзбекистонда шу пайтгача механизмлар ишлаб чиқилганича йўқ. Одам савдоси қўрбони бўлиши мумкин бўлган аҳоли қатлами,- дейди Абдураҳмон Ташанов.\nМустақил журналистнинг фикрича, одам савдоси ва қулликни олдини олишда биринчи навбатда давлат идоралари, Ўзбекистон ҳукумати даражасида халқаро келишувлар имзоланиши зарур.\n- Яъни, Ўзбекистон ҳукумати биринчи навбатда ўша мигрантларнинг ҳолатини легаллаштириш, уларнинг қонуний йўллар билан чиқиб кетишини таъминлаш ва бу борада Қозоғистон, Россия ҳукуматлари билан биргаликда давлатлараро келишувлар, шартномаларни қилиб, мардикорларнинг ҳуқуқларини расмий йўлга қўйиш лозим.\nУндан ташқари, у ердаги мигрантларнинг ҳуқуқларини аввалдан таъминлаш механизмларини йўлга қўйиш керак. Масалан, Ўзбекистон ва Россия ўртасида бир қанча ҳукуматлараро шартномалар имзоланди, лекин бу шартномаларнинг ўз аксини амалда кўраётганимиз йўқ. Қозоғистон билан ҳам ўзаро шартнома йўқ.\nУмуман, одам савдоси қурбонлари асосан мигрантлар экан, биринчи навбатда улар бўйича қандайдир сиёсат ишлаб чиқилиши керак. Ўзбекистон ўзидаги қашшоқлик, ижтимоий камбағалликни тан олишдан қочиб келади. Ваҳоланки, шу даражада ёлғон статистика бериб ўзини яхши қилиб намоён қилиш тенданциясидан кетадиган бўлса, одам савдоси илдизлари, менимча камаймайди,- дейди тошкентлик журналист Абдураҳмон Ташанов.\nЎзбекистон Ички ишлар вазирлиги тарқатган маълумотларга кўра, 2010 йилда одам савдоси билан боғлиқ жиноятлардан 2325 киши жабр кўрган. Жумладан, жабрланганларнинг 1826 таси эркак, 499 таси аёл эканлиги айтилади.\nЖиноятнинг бу турига шахсларга таҳдид қилиш, жисмоний ва руҳий тазйиқ ўтказиш, номусга тегиш, ҳужжатларни тортиб олиш орқали амалга ошириладиган жиноятлар киради. Ўзбекистон Жиноят Кодексининг 135-моддасига биноан мажбурий меҳнат ва фоҳишаликка тортган шахсларга 3 йилдан 12 йилгача қамоқ жазоси тайинланиши мумкин.


Қўштепа тумани ҳокимига чорвачилик ўгай соҳами? Озуқа камлигидан 35 бош наслли қорамоли ҳаром ўлган(нобуд бўлган) фарғоналик чорвадор ҳасрати\n23:02 / 15.03.2019\nФарғонада фермернинг қорамоллари ҳаром ўлмоқда\n“Гўшт яна қимматлабдими?”, “Нега, сут маҳсулотларининг нархи кундан-кунга ошиб бормоқда?”, деган саволларни кўп эшитамиз. Бу эса ўз-ўзидан пайдо бўлган саволлар эмас. Маълумки, мазкур маҳсулотларни етиштириш қишлоқ хўжалигининг алоҳида соҳаси гарданида. Саволларга жавобни таҳлилий тарзда бериш мумкин. “Чунки, чорвачилик дея аталмиш соҳани узоқ йиллар давомида эътиборсиз қолдирдик, ҳисоб. Шунинг учун гўшт ва сут маҳсулотлари нархи кундан-кун қимматлашиб борди”.\nЧорвачилик - жуда катта илм. Унинг узлуксиз ривожланиши учун бир қатор омиллар ишга тушиши лозим. Биринчи навбатда соҳага эътибор. Ем-озуқа базаси. Наслчилик. Кадрлар етиштириш...\nШукрки, сўнгги йилларда чорвачиликни изчиллик билан ривожлантириш борасида бир қатор ҳужжатлар имзоланиб, соҳа вакилларига эътибор кучайди.\nБугунги таҳлилий материал туёқ етиштиришдаги муаммолар ҳақида.\nҚорамол боқиш ҳақидаги мақолага жимжимадор сўзлар умуман ярашмайди. Бу сўзлар маъносини эса хонадонида ҳеч бўлмаса бир дона қўй боқиб кўрган одамдан сўранг...\nМарказий Фарғона чўлидаги зўр чорвадорнинг ютуқ ва муаммолари\nМарказий Фарғона чўлида фермерлик қилиш осон эмас. Дашт шароитида тинимсиз табиат қийинчилиги билан курашиб, унумдор бўлмаган ерда икки ҳисса меҳнат қилишга тўғри келади. Бу ҳудудларда чорвадорлик билан шуғулланиш эса ундан-да сермашаққат.\nМақоламиз қаҳрамони Абдуманноб Қосимов, Фарғона вилояти Қўштепа туманидаги “Олимбой ҳожи” фермер хўжалигини 2001 йилдан бери бошқариб келади.\nАбдуманноб Қосимовнинг сайтимизга йўллаган мурожаатидан сўнг унинг хўжалигида бўлдик.\nХўжаликдаги чорвачилик фермаси билан танишиш асносида шунга амин бўлдикки, Абдуманноб акани эл ичида бекорга “Забардаст фермер” демас эканлар. Унинг бошчилигидаги юздан зиёд қорамол, қўй, от, туя, қўйингки, чорва туёғининг барчаси боқилаётган фермага фақат ҳавас қилиш мумкин.\nАйни пайтда уста чорвадорнинг шашти паст. Сабаби, унинг қорамоллари азобланмоқда. Муаммолар ечими эса, Қўштепа туман ҳокимияти мутасаддиларга боғлиқ.\nФермер ўтган йил ёзда Германия давлатига бориб, 99 бош Гольштейн наслли қорамол олиб келади. Ҳар бири 2070 еврога тушган қорамолларнинг келиши, Фарғонада яхшигина воқеа бўлган. Вилоят телевидениеси, газета ва журналлар мазкур чорва молларини келиши ҳақида чиройли кўрсатувлар тайёрлаганди.\nАбдуманноб Қосимов бу ҳақда шундай дейди: “2018-йил 20 август кунида қабул қилинган Ўзбекистон Республикаси Вазирлар Маҳкамасининг “Фарғона вилоятнинг Қўштепа туманида саноат, хизматлар соҳаси ва қишлоқ хўжалигини ривожлантириш орқали аҳоли бандлигини таъминлашга доир қўшимча чора-тадбирлар тўғрисида”ги Қарори юзасидан тузилган Манзилли рўйхатга “Олимбой ҳожи” фермер хўжалигига Германиядан Жаҳон банки ва Халқ банки кредити асосида наслли қорамол олиб келиш вазифаси ҳам киритилган. Мен ишга бел боғлаб киришиб кетдим. Шундай қилиб, 2018 йилнинг 3 сентябрь куни қорамоллар етиб келди. Маълумки, чорва учун жой ва қаров билан бир вақтда энг зарур нарса бу - озуқа. 99 бош наслли чорвага меъёрдаги ем-хашак, озуқа базаси зарур. Ҳужжатларга асосан ҳар бир наслли қорамол учун 50 сотих ер майдони ажратилади.\nМуаммолар мана шу ерда бошланди. Туман ҳокимлигига, “Олимбой ҳожи” хўжалигига қарашли 58 гектар ғалла экиладиган ер майдонини чорвачиликка айлантириб беришни сўраб ариза ёздим. Аризам қаноатлантирилмади.\nВилоят ҳокимимиз Ш. Ғаниев қабулига бордим. Вилоят ҳокими Қўштепа тумани ҳокими И. Новиковга раҳбарлигимдаги хўжалик ер майдонини чорвачиликка ўтказиб беришини таъкидлаб, топшириқ берди. Лекин натижадан дарак йўқ.\nОрадан 2 ой ўтиб, менинг чорва фермамдан 12 километр узоқликдаги умуман ҳеч қандай деҳқончилик қилиб бўлмайдиган сувсиз жойдан 59,8 гектар ер майдони ажратилганини билдим. Туман ҳокимлигидаги мутасаддиларга, “Ахир бу ер, қип-қизил қум-ку? Сув йўқ, шўр бўлса. Ўсимлик ўсмайдиган жойдан қандай ем-озуқа оламан. Банкрот бўлишим керакми?”, дея қилган мурожаатларим жавобсиз қолди. Узоқ масофада жойлашган, гиёҳ ўсмайдиган қумлик жойни менга кераги йўқ”, дедим.\nТуман ҳокими менга “ Хоҳласангиз шу, бўлмаса қорамолларни олиб, ерни топшириб кетинг” деди.\nҚўштепа туманида чорвачиликни ривожлантириб, аҳолини иш билан таъминлашга қилаётган ҳаракатларимга бўлган муносабатдан бошим қотди.\nСутни қайта ишлаш ва колбаса ишлаб чиқариш технологияларини олиб келиб, корхона қуриш учун ҳаракатни бошлаган эдим. Наҳотки, чорвачилик туманга бегона бўлса?”.\nЭнг ёмони, айни пайтда ем-озуқанинг меъёрида бериб рацион асосида боқа олмаётганим учун наслли қорамолларим нобуд бўлмоқда. Тасаввур қилинг, 35 бош қорамол ҳаром ўлди”.\nҚорамоллар нимадан нобуд бўлмоқда?\nЧорвачилик фермасидаги жараённи кузатдик. Ўтган йили Германиядан келтирилган наслли қорамоллар бўғоз экан. Қиш ичи болалабди. Уларнинг бузоқлари ҳам кўзга кўриниб қолган. 70 бош наслли бузоқча дуркун катта бўляпти. Қарангки, ўтган йили Германиядан келтирилган наслдан юзга яқин зот олинибди. Бу ҳам туман чорвачилигига қўшилган ҳисса.\nФермадаги молларни парваришлаш, ем бериш жараёнларини кузатдик. Янги қурилган молхона ҳам чорва боқиш учун жуда қулай бунёд этилибди.\nБироқ, фермада фаолият олиб борувчи ветеринар ҳолсизланиб қолаётган, касал молларни даволаш билан банд бўлиб, томиридан укол қилаётган эди. Яна бири молхона ўртасида чўзилиб ётибди.\nЧорвадор ичкари хонадан шода қилиб ипга ўтказилган қорамол қулоқларини олиб чиқди. Биласиз, ҳар бир шартли қорамолнинг рақами унинг қулоғидаги тамғачада акс этади.\n“Кўриб турганингиз, ўтган йили Германиядан 2070 еврога келтирилган қорамолларнинг қулоқлари. 35 бош наслли қорамол ем-озуқа етишмаслиги оқибатида иммунитет тақчиллиги билан касалланиб нобуд бўлди. Мен улардаги касаллик аломатларини кўриб, вилоятдаги барча ветеринарларни чақириб текширтирдим. Ахир, касаллик юқумли бўлса атрофдаги бутун чорвага хавф солиш мумкин. Ўлган молларни текширган мутахассислар бу ҳолатга озуқа бирлиги етишмаслиги сабаб эканлигини айтишди. Шундан сўнг ўзим миниб юрган, “Кобальт”, “Каптива” автомашиналаримни сотиб, ем келтириб, ҳайвонларни ушлаб турибмиз. Ўтган йилнинг ўзида 800 миллион сўм зарар кўрдик. Жаҳон банкидан олинган кредитни тўлаш вақти келган. Хўжалигимдаги 55 гектар ер майдонини чорвачиликка ўтказиб беришса, арпа, сули, маккажўхори ва лавлагини бирин-кетин экиб бориб, ем-озуқа базасини яратиш мумкин эди. Афсуски, бу йил ҳам мажбур ғаллага шартнома имзолатишди ”, дейди фермер.\nАктлар билан танишамиз. Унда бор фактлар ёзилган.\nБиз қорамоллардан хабар олгани келган туман ветеринария бўлими бошлиғи Убайдулло Турсуновдан қорамолларнинг ўлиб қолаётганини сабаб нимада эканлигини сўраганимизда, мутахассис қуйидагича жавоб берди:\n“ Мана фермадаги шароитни кўриб турибмиз. Парвариш учун қулай муҳит бор. Айни пайтда молларнинг ҳолати – эпизодик барқарор. Чорвачиликда қишга ем-озуқа базаси тайёрланади. Биз туманга наслли қорамоллар келганида жуда хурсанд бўлганмиз. Чорва ҳайвонлари нобуд бўла бошлагач, вилоятда лаборатория таҳлилларини ўтказдик.\nҚаерга олиб борсак ҳам бир хил ташхис – алиментар дистрофия. Бу – озуқа етишмаслигини билдиради.\n“Қорамоллар нега нобуд бўлаяпти?” деган саволга мутахассислар бу ҳолат ем-озуқанинг етишмаслиги оқибатида юз бераётганини айтишмоқда”.\nҚўштепа туман ҳокимлигида бўлдик. Чунки, мутасаддилардан ер майдонини бириктириб беришмаётгани ҳақидаги масалага ойдинлик киритиш зарур эди.\nТуман ҳокими И. Новиков кундалик ишлар билан узоқда экан. Навбатчилар туман ҳокимининг қишлоқ хўжалиги бўйича ўринбосари Эркаёр Ғофуров, туман фермерлар уюшмаси раҳбари Музаффарбек Юлдашевларга алоқага чиқишди. Улар етиб келгач, соҳа раҳбарлари билан “Олимбой ҳожи” чорвачилик хўжалиги муаммолари хусусида суҳбатлашдик.\nҲоким ўринбосари Э. Ғофуровдан чорвачилик хўжалигига ем-озуқа учун ер берилмаётгани ҳақидаги саволимизга барибир жўяли жавоб олишнинг иложи бўлмади.\nМутасадди, чорвачилик хўжалигига Дастур асосида ер берилганлигини айтиб, ўша ерда деҳқончилик қилса бўлишини таъкидлади. Бу йил “Олимбой ҳожи” хўжалигига бириктирилган 55 гектар ерга дон комбинати билан ғалла етиштириш учун шартнома имзолаб бўлингани, мавсум тугагач, чорвачилик учун беришга ҳаракат қилиниши бўйича изоҳ берди. Биз ҳоким ўринбосарига, “Йил охиригача қорамоллар қирилиб кетса-чи?”, деган саволни бердик. Бу савол ҳам очиқ қолди.\nАҳолиси 200 минг нафардан зиёд бўлган Қўштепа туманида 17та чорвачилик фермер хўжалиги фаолият юритади. Мазкур хўжаликлар ҳам туман ҳокимлиги умуман эътибор бермаётганини билдиришди.\nАгар, Қўштепа тумани ҳокимлиги “Олимбой ота” чорва хўжалигига эътибор қаратмаса, яна кўплаб наслли қорамол увол бўлади. Хўжалик банкротга учрайди. Ўша ерда ишлаётган 20 нафар киши ишсиз қолади. Хўжаликдан кунига соғилаётган тонналаб сут маҳсулоти йўқ бўлади. Режалаштирилган сут маҳсулотлари ва колбаса цехи ишга тушмайди. Яна 50 нафар аҳоли учун иш жойи ҳам яратилиши сўроқ остида қолади.\nМақола бошида келтирган саволларимизни эслаймиз. Агар “каттакон”лар чорвачиликка айри кўз билан қарайверса, шароит яратиб бермаса гўшт ва сут маҳсулотлари ҳали-бери арзон бўлиши қийин.\nҚўштепа ҳокимлигидан бирор саволга жавоб топа олмай қайтар эканмиз, мақола эълон қилингач туман раҳбарлари чўл ҳудуди ўртасида - наслли қорамол, йилқи, туя, қўйчилик билан шуғулланаётган айни пайтда кўмакка муҳтож чорвадор ҳолидан бир бор хабар олармикан, деб ўйладик.\nКўз ўнгимизда эса нобуд бўлган қорамол қулоқлари шодасига тикилиб, сувсиз қумлоқ жойда қандай қилиб экин экишни ўйлаётган чорвадор турарди....\n“Наслли қорамолларим сомон чайнаяпти”. Поп туман ҳокимлиги чорвадор дардини эшитадими?\n08:38 / 03.11.2020\nЧорвачилик йўналишидаги фермер хўжаликларидан янги йиғим ундирилиши мумкин


Қирғизистон: Ҳуқуқ ҳимоячилари жамиятда миллатчилик тенденциялари кучайиб бораётганидан хавотирдалар - Фарғона.Ру ахборот агентлиги\n15:07 msk, 6 Июль 2020\n05.03.2007 21:49 msk\nҒарбда “лола инқилоби” деб аталаётган 2005 йил март воқеаларидан кейин Қирғизистонни ташлаб кетишни истаганлар сони кескин ошиб кетган. Ҳокимият зўрлик билан алмашганидан ва талончиликлар бўлиб ўтганидан кейин кечмиш дастлабки ойлардаги қўрқув ва хавотир фуқароларни, энг аввало русийзабонларни тезроқ жомадонларини йиғиштиришга мажбур қилган. Бунақалар кўпчиликни ташкил қиларди, лекин ҳамма ҳам кетмоқчи эмасди. Мамлакатда яшаш жойларини ўзгартиришни хаёлига ҳам келтирмаган қирғиз эмаслар қолганлар. Бироқ, айрим воқеалардан келиб чиқиб айтадиган бўлсак, улар ҳам яқин орада лаш-лушларини йиғиштира бошласалар керак.\nБунақа воқеаларнинг биттаси ҳам кўп\nБиринчи воқеа. Жалолобод вилоятининг Сузоқ туманида жойлашган қишлоқ маҳкамаларидан бирида ишлайдиган ҳарбий рўйхатга қўйиш ходимаси Валентина Коляда чекка тоғли қишлоқдан кўчиб келишни истаган бир гуруҳ шахсларни рўйхатга олиш бўйича ҳужжатларни расмийлаштиришдан бош тортади. Буни Коляда бу ишга ҳақли эмаслиги билан изоҳлайди, ахир йўриқномани бузишга тўғри келарди-да. Бу орада эса қишлоқ ҳукумати раҳбари Қадирали Қурманалиев бу шахсларнинг ҳужжатларини расмийлаштириб беришни илтимос қилади, аниқроғи, талаб қилади. Маълум бўлишича, улар Қурманалиев сайланаётган пайтда унинг қўллов гуруҳида бўлган эканлар.\nҚонуний асосда ҳеч нарса қилолмасликларига кўзлари етган Қурманалиев бошчилигидаги кишилар Колядани таъқиб қила бошлаганлар. Унга Коляда рус экани, шу сабабли Қирғизистонда унга жой йўқлиги ва у мамлакатни тарк этиши лозимлигини билдирганлар.\nБироқ Валентина Николаевна ўжар аёл чиқиб қолган ва таслим бўлишни хаёлига ҳам келтирмаган. У ўз ҳуқуқларини ҳимоя қилиниши юзасидан ёрдам сўраб ҳуқуқни муҳофаза қилиш ташкилотига мурожаат қилган. В. Коляда миллатчилик унга ҳужум қилаётган кишиларнинггина қўлидаги восита эканини яхши тушунади, у яшайдиган қишлоқда эса азалдан турли миллат вакиллари қўшничилик қилиб келганлар ва у ўзига қўшни бўлган қирғизлар билан жуда яхши алоқада бўлган.\nИккинчи воқеа. Мазкур зиддият олти йилдан буён давом этиб келмоқда. Жалолобод вилоятининг Бозорқўрғон туманидаги қишлоқлардан бирида яшовчи Жарқинай Эркинбаева қўшниси Валентина Ульянченконинг мулкига, аниқроғи, ер участкасига эга бўлишни хоҳлаб қолган. У участкани куч билан тортиб олишдан бошқа усул топа олмаган. Бунга сабаб ҳам тезгина топила қолган – Ульянченконинг миллати рус ва у ерни Эркинбаева тимсолидаги қирғизларга топшириши керак. Эркинбаева томонидан миллатчилик руҳида айтилган гаплар, Ульянченко ёрдам сўраб мурожаат қилган ҳуқуқ ҳимоячиларида мавжуд аризалардан маълум бўлишича, ҳужжатлар билан тасдиқланган\nБулар фақат қайд этилган воқеалар, холос. Аммо бу каби нохуш воқеалар жуда кўплиги ҳақида ишонч билан гапириш мумкин. Бу борада аниқ бир рақамни тасаввур қилиш қийин, аммо, жабрланувчиларга ёрдам бераётганларнинг сўзларига кўра,бунақа кичик воқеанинг ҳатто биттаси ҳам кўп.\nМамлакатда гендер тенгсизлиги муаммоси кенг муҳокама қилинмоқда, аёлларга парламентда ва ҳукуматда квоталар берилиши ҳақида тинимсиз гапирилмоқда. Аммо миллати қирғиз бўлмаган кишилар учун раҳбарлик лавозимларидан ўрин ажратиш эҳтимоли ҳақида бир оғиз ҳам гап йўқ. Янги ҳокимият, яъни 2005 йилнинг 24 мартидан кейин пайдо бўлган ҳокимият мамлакатда янада қаттиқроқ миллий сиёсат юрита бошлаган. Бу ўринда марказий ва ҳудудий ҳукуматлар битта миллат вакилларидан иборат эканини айтиш кифоя: улар фақат асосий миллат вакилларидан тузилган. Шунинг учун ҳам матбуотда реал равишда бу муаммо ва унинг илдизлари тадқиқ этилган бирорта ҳам таҳлилий мақолани учратмайсиз. Кўпинча сиёсатчилар ва юқори лавозимли амалдорлар бу ноқулай мавзуни муҳокама қилишдан уялгансимон қочишга уринадилар. Масалан, собиқ бош вазир Феликс Қулов каби. 2005 йилнинг ёзида у президентлик лавозимига ўз номзодини қўйишга қарор қилгани сабабли ўтказган матбуот анжуманида Қулов бошданоқ ўз дастури бандларини журналистлар эътиборига ҳавола этган. Биринчи ўринда русийзабон аҳоли манфаатларини ҳимоя қилиш ва унинг кўчиб кетишини қисқартириш банди турганди. Матбуот анжумани ўрталарида Қуловдан “Аҳолининг йигирма фоизини ташкил қилган ва русийзабонлардан кўпроқ бўлган ўзбек аҳолиси ҳақида нима дейсиз?” дея савол берганларида, бўлажак бош вазир талмовсираб, ўзини йўқотиб қўйган ва “Русийзабон аҳоли деганда мен қирғиз бўлмаган аҳолини назарда тутгандим”, дея ғўлдираган. Изоҳга ҳожат йўқ.\nҚулов президент бўлмади. Аммо бош вазирлик лавозими президентлик пойгаси пайтида берган барча ваъдаларини бажаришга имкон берарди. Бироқ ҳозир Қулов ўз ваъдаларини бажарди, дея бемалол айта оладиган мард топилмаса керак. Аммо бу ҳодиса ҳам ибратли эмас. Бошқаси ибратли, айнан эса давлат котиби Адахан Мадумаровнинг оммавий ахборот воситаларига кураторлик қилиши ибратли.\nҲакамингнинг ўзи ким?\nРасмийлар томонидан оммавий ахборот воситаларига кураторлик қилиш деган гапнинг ўзиёқ кўп нарсани англатади.\nНазорат қилинувчи ёки йўналтириб турилувчи ОАВнинг ўзи демократик жамият учун нонсенс бўлиб ҳисобланади. Аммо шу билан бирга “Қирғизистон, албатта, умумий уйимиз, аммо бошқа халқлар унда квартирант” деган машҳур жумла айнан Мадумаровга тегишли эканини ҳам эслатиб қўйиш лозим. Ўтган йили А. Мадумаров бош вазир ўринбосари ва матбуот куратори сифатида Ўшда бўлганида у ўзбек тилида чиқадиган телекомпаниялар бўлишига ҳожат йўқ, чунки бу бўшлиқни қўшни давлат телекомпаниялари тўлдираяптилар, дея билдирганди. Ўзбек тилида чиқадиган ОАВ эгалари ва муҳаррирлари ўшанда “Адахан Мадумаров позицияси мамлакат раҳбариятининг позицияси бўлиб ҳисобланадими?” қабилида президентга хат йўллагандилар. Мазкур хатга жавоб ҳалигача келгани йўқ.\nP.S. 2005 йил май ойи охирида, яъни “лола инқилоби”дан бир ой ўтгач, Бишкекка Ўзгандан сайловчилар делегацияси келганди. Делегацияга Россия фуқароси, собиқ ўзганлик, миллати ўзбек бўлган Солижон Шариповнинг катта акаси бошчилик қилган. Делегация миллати қирғиз бўлган депутатликка номзодни қўллаш учун келганди. А. Мадумаров депутат бўлган. Ўзган аҳли парламент сайловларида сайлов комиссияси натижаларни сохталаштирганини таъкидлаб, норозилик билдирган. Ахир, уларга кўра, ҳеч қанақа текширув ўтказмасдан туриб ҳам аҳолисининг 95 фоизи ўзбек бўлган шаҳарда натижа бундай бўла олмаслигини ва миллий масалага Мадумаровдек ёндошадиган номзодни қўлламасликларини англаш мумкин эди-да. Ваҳолонки, Мадумаровнинг позицияси кўплаб қирғизларга ҳам маъқул эмасди. Бу борада Ўзгандан келган делегация раҳбари Бакиевга мурожаат қилиб, президентдан адолатни тиклаб беришини илтимос қилсин учун фазодаги укасига қўнғироқ қилгани ҳақида ҳам гап бўлганди. Айтишларича, Солижон Шарипов гўё президент в. б. га қўнғироқ қилган. Натижа қандай бўлгани эса маълум.


Тошшаҳартрансхизмат: Матбуот хизмати - Пресс-служба – Telegram\nТошшаҳартрансхизмат: Матбуот хизмати - Пресс-служба\nПресс-служба АО "Toshshahartransxizmat"\nОбратная связь - @aotshtx_bot\nInstagram - https://www.instagram.com/ao_tshtx/\nFacebook - https://www.facebook.com/tshtx\nҚарийб бир ойдирки “Тошшаҳартрансхизмат” АЖ тасарруфидаги йўналишларда қатновчи автобусларда ҳар куни икки марта тозалаш ишларини йўлга қўйилди. Автосаройларда ташкил этилган кичик гуруҳлар томонидан шоҳбекатларда тушликка тўхтаган автобусларнинг салони ва ташқарисини енгил тозаланяпти.\nАлбатта, ушбу эзгу ташаббус барчага бирдек манзур бўлмоқда. Салондаги кун давомидаги орасталик йўловчилар кайфиятига ижобий таъсир этмоқда.\n580 views 11:34\n600 views 10:57\n🇺🇿Жорий йилнинг 23 август тонгги соат 9 атрофида “7-автобус саройи” МЧЖ 2-йўналиш автобусида ноодатий ҳолат юзага келди. Йўловчилардан бири хушида бўлмай, қилинган мурожаатларга жавоб бермади. Уни ухлаяпди деган гумон билан уйғотишга ҳаракат қилинди. Бироқ бир қанча уринишларга қарамай йўловчини уйғотиш бесамар кетди. Бунинг натижасида, автобус ҳайдовчиси Собит А. зудлик билан йўналиш ҳаракатини тўхтатиб, тезкор тарзда йўловчини энг яқин шифохона, яъни Кардиология марказига етказди. Шифокорлар томонидан йўловчига биринчи тиббий ёрдам кўрсатилди. Бироз вақтдан сўнг, йўловчи ҳушига келди. У билан суҳбат ўтказилганда, ўзини Анастасия деб таништирди. Ўзини яхши ҳис қилаётганлигини, бугунги нохуш ҳолатга кўп миқдорда дори воситаси қабул қилганлиги сабаб бўлганлигини маълум қилди. Сўнгра Анастасияни “Олой бозори” бекатига етказиб қўйилди.\n🇷🇺23 августа в девятом часу утра в салоне автобуса 2 маршрута ООО "7 Автобус Саройи" сидел пассажир в неестественном для человека состоянии. Молодая девушка по имени Анастасия не реагировала на внешние раздражители. Можно было предположить, что она спит, но ее не могли разбудить. Водитель автобуса, Собит А., прервал работу на маршруте и отвёз пассажира в ближайшую больницу. Врачи Кардиологического центра оказали девушке первую медицинскую помощь, давление было в норме. Чуть позже, Анастасия пояснила о том, что она принимала лекарственные препараты. После оказания ей помощи работа на маршруте возобновилась и девушка доехала с ними до остановки "Алайский рынок".\n886 viewsedited 10:57\nВатанимиз мустақиллигининг 28 йиллик тўйи олдидан доимгидек жамият таркибидаги автобус саройлари мутасаддилари ўзларига бириктирилган шохбекталарни жорий таъмирлаб, тозалаш ва ободонлаштириш ишларини амалга оширдилар. Хусусан, пойтахтимиздаги 32 та шохбекат…\n735 views 12:02\nХАВФСИЗЛИК УЧУН БАРЧАМИЗ МАСЪУЛМИЗ!\nҲуқуқ-тартибот идоралари вакиллари, жамият мутасаддилари, автобус саройи раҳбар ва ходимлари ҳамда ҳайдовчилар иштирокида ўтган тадбирда, ҳар бир ҳайдовчи ўзига бириктирилган автобусга масъулият билан ёндашиши, уни қаровсиз қолдирмаслиги, айниқса, байрам…\n616 viewsedited 15:27\nҲар йили мустақиллик байрами арафасида “Тошшаҳартрансхизмат” АЖ томонидан соҳада фидокорона меҳнат қилган, пойтахт жамоат транспортини ривожлантиришга ўзининг муносиб ҳиссасини қўшган ходимларни тақдирлаш анъанага айланган. Бу йил ҳам Тошкент шаҳар йўловчилар…\n692 views 17:08\nАзиз юртдошлар! "Тошшаҳартрансхизмат" Аж жамоаси барчангизни ватанимиз мустақиллигининг 28 йиллик муборак тўйи билан самимий қутлайди. Ҳамиша хонадонларимиз обод, оилаларимиз тинч ва фаровон бўлишини тилайди. Мустақиллигимиз абадий, халқимиз ҳаёти эса янада фаровон бўлаверсин.\nҲурмат билан "Тошшаҳартрансхизмат" АЖ жамоаси.\nУважаемые соотечественники! Коллектив АО «Тошшахартрансхизмат» искренне поздравляет всех вас с 28-й годовщиной независимости нашей страны. Пусть наша независимость будет вечной и жизнь нашего народа будет процветающей.\nС уважением, коллектив АО "Тошшахартрансхизмат".\nЮртимиз мустақиллигининг 28 йиллик тўйи юртимизда кенг нишонланмоқда. Халқимизга қулайлик яратиш мақсадида байрам кунлари 4 кунлик дам олиш кунлари этиб белгиланди. Аммо “Тошшаҳартрансхизмат” АЖ автобуслари эса ҳар доимгидек халқимиз хизматида.\nБироқ, халққа муносиб хизмат қилиш, йўловчиларни эсон-омон манзилига етказиш учун нафақат автобус балки бошқа транспорт воситалари ҳайдовчилари ҳам масъул эканлигини кўпчилигимиз унутиб қўямиз.\nМирзо Улуғбек тумани, Юзработ кўчасида, 5-автосарой тасарруфидаги 101- йўналишда ҳаракатланаётган “Мерседес-Бенц” русумли автобус ортидан "Матиз" енгил автомобили келиб урилган. Йўл транспорт ҳодисасида ҳеч ким жабрланмаган.\nҲурматли йўловчи ва ҳайдовчилар. Йўлларда эътиборли бўлинг. Жамоат транспорти ҳаракатига халақит берманг. Унда бир эмас юзлаб йўловчи борлигини унутманг. Уларнинг ҳаётини хавфга қўйишга ҳеч биримизнинг ҳаққимиз йўқ.\n“Тошшаҳартрансхизмат АЖ ва ”Беларуснинг «Белкоммунмаш» компанияси ўртасидаги ўзаро меморандумга асосан пойтахт жамоат транспорти ҳаракат таркибида электробусларни синов тариқасида юргизиш режалаштирилган эди. Шунга мувофиқ бир дона ана шу турдаги транспорт воситаси Тошкент шаҳрига келтирилди.\n“Тошшаҳартрансхизмат” АЖ томонидан жамият тасарруфидаги йўналишларда қатновчи автобуслар доимий мониторинг қилиб борилади. Шу асосда аниқланган камчилик ва муаммолар ўз вақтида бартараф этилиб, ана шундай ҳолатларга йўл қўйган мутасадди ва ҳайдовчиларга нисбатан…\n640 views 15:54\nЁз фасли ҳам ниҳояланиб, янги ўқув йили бошланди. Бу ўз-ўзидан “Тошшаҳартрансхизмат” АЖ фаолиятида “янги йил”ни бошлаб берди. Яъни, йўловчилар оқими кўпайиб, жамоат транспортига бўлган талаб ортди.\nШуни инобатга олган ҳолда жамият жамоаси мавсум учун алоҳида тайёргарлик кўрди. Йўналишларга ҳаракат жадвали асосида етарлича автобус чиқариш учун бор имкониятларни ишга солди.\nБунинг натижаси ўлароқ ўқув йилининг дастлабки кунлариданоқ “Тошшаҳартрансхизмат” АЖ таркибидаги автосаройлардан йўналишларга мингдан ортиқ автобус чиқарилди.\nАвтобуслар сонини янада ошириш, йўналишларда ҳаракат таркибини транспорт билан тўлиқ таъминлаш мақсадида барса автосарой ва таъмир корхоналарида сервис ишлари жадал давом этмоқда. Яқин кунларда йўналишга чиқаётган автобуслар сони яна кўпаяди. Буни йўловчиларимизнинг ўзлари ҳис этадилар.\n730 views 08:04\nЭЛЕКТРОБУС ПОЙХТАХТ ЙЎЛЛАРИГА ЧИҚДИ\n“Тошшаҳартрансхизмат АЖ ва ”Беларуснинг «Белкоммунмаш» компанияси ўртасидаги ўзаро меморандумга асосан пойтахт жамоат транспорти ҳаракат таркибида электробусларни синов тариқасида юргизиш мақсадида бир дона ана шу турдаги транспорт воситаси Тошкент шаҳрига…\nАввал хабар берилганидек, бир неча ойдан буён “Тошшаҳартрансхизмат” АЖ таркибидаги автобус саройларида “Таъмирлаш ойлиги” давом этиб келмоқда. Бу жараёнда эскирган ва таъмирталаб ҳолга келиб қолган автобусларнинг фасад ҳамда двигатель қисмлари тўла таъмирланмоқда. Салондаги пол ва ўриндиқлар янгиланмоқда.\nШу кунга қадар 500 дан ортиқ автобус шу тарзда таъмирдан чиқарилди.\nЖамият таркибидаги барча автобуслар рисоладагидек ҳолга келгунига қадар “Таъмирлаш ойлиги” давом этади.\nБундан ташқари автобусларни кун давомида икки маротаба ювиш ишлари ҳам давом эттирилмоқда. Тузилган гуруҳлар тушликка тўхтаган автобусларни салон ва устки қисмини енгил тозалаб бермоқда. Бу ишлар ҳам ҳаво ҳарорати кескин пасайиб, ёғингарчиликлар бошлангунга қадар давом этади.\nЎзбекистон Республикаси Президентининг 2019 йил 7 июндаги “Ўзбекистон Республикаси аҳолисига ахборот-кутубхона хизмати кўрсатишни янада такомиллаштириш тўғрисида”ги қарорида идоравий кутубхоналар фаолиятини йўлга қўйиш вазифаси белгиланган. Шунга мувофиқ “Тошшаҳартрансхизмат” АЖ тизимида ахборот-кутубхоналар фаолиятини йўлга қўйиш бўйича буйруқ қабул қилинди ва дастлабки идоравий кутубхона жамият биносида ташкил этилди. Бунинг учун кутубхонага ижтимоий-сиёсий, маънавий-маърифий, бадиий адабиётлар харид қилинди.\nКутубхона китоб фондини янада бойитиш мақсадида босқичма-босқич қўшимча адабиётлар келтирилиши режалаштирилган. Кейинги босқичда жамият таркибидаги автосарой ва таъмир корхоналарида ахборот-кутубхона ишини йўлга қўйиш кўзда тутилган.\n547 views 13:51\nХабарингиз бор “Тошшаҳартрансхизмат АЖ ва ”Беларуснинг «Белкоммунмаш» компанияси ўртасидаги ўзаро меморандумга асосан Е420 “Vitovt Elektro” русумли электробас келитирилган эди.\nУшбу транспорт воситасини йўналишга бириктириш олдидан мутахассислар томонидан электробуснинг техник имкониятлари, қувват сарфи ўрганилди. Бунинг учун у бир неча йўналишларда ҳаракатлантириб кўрилди. Шундан келиб чиқиб пойтахтдаги қисқа йўналишлардан бири — 41-“Чилонзор 25-мавзе — Чилонзор буюм бозори” йўналиши электробусни синовдан ўтказиш учун ҳар тарафлама қулай, деб топилди.\nТаъкидлаш жоизки, Чилонзор буюм бозори олдидаги тирбандликни инобатга олиб, электробус Чилонзон буюм бозоридан қайтишда қўшимча йўлдан эмас асосий йўлдан ҳаракатланади.\nЭлектробус жорий йил 14 сентябрдан йўловчиларга хизмат қила бошлайди.\n874 views 19:06\n“Тошшаҳартрансхизмат” АЖ жамоаси ҳамиша бир мақсад сари интилади. У ҳам бўлса йўловчиларга сифатли хизмат кўрсатишдир. Айниқса, дам олиш кунлари келгуси ҳафта учун тайёргарлик кўриш, автобусларни техник соз ҳолда йўналишга чиқариш, ёқилғи масалаларини ўз вақтида ҳал этиш мақсадида кечаю кундуз самарали меҳнат қилишларига тўғри келади. Бугунги дам олиш куни ҳам жамият жамоаси учун синовларга бой бўлди. Айниқса, турли омиллар сабаб аксарият йўналишларда транспорт воситаларининг ҳаракат жадвалидан камроқ ҳаракат қилгани ва бу турли ижтимоий тармоқ ва жамоатчилик ўртасида бироз норозиликларга ҳам сабаб бўлди. Йўналишлардаги бугунги узилишлар тўғрисида батафсил маълумот берилади. Ана шундай ҳолатларнинг олдини олиш мақсадида жамоа масъулиятни икки карра оширди. Жамият томонидан эртанги кун учун барча йўналиш автобусларини жадвал асосида чиқариш учун керакли ишлар амалга оширилди. 16 сентябрдан бошлаб автобус қатновлари яна белгиланган жадвал асосида ўз фаолиятини давом эттиради\nШу ўринда азиз йўловчиларимиз ва ижтимоий тармоқ вакилларидан сўраб қолардик. Жамоат транспорти, айниқса автобуслар билан боғлиқ муаммолар юзага келганда турли асоссиз маълумотларга таянмасликларини, жамиятга мурожаат қилиб вазиятга ойдинлик киритсалар. Зеро, ҳар бир мулоҳаза жамоатчиликда салбий фикр уйғотиши мумкин.\n856 views 18:50\nБундан бир неча муддат аввал БМТнинг ривожланиш лойиҳаси ҳамкорлигида Тошкент шаҳар ҳокимлиги, “Тошшаҳартрансхизмат” АЖ ҳамда Ўзбекистон Республикаси экология ва атроф-муҳитни муҳофаза қилиш давлат қўмитаси ҳамкорлигида Глобал экологик фонд орқали пойтахт…\n698 views 04:17\n«Тошшаҳартрансхизмат» АЖ ва Яндекс компанияси ўртасида ҳамкорлик борасида, автобус йўналишлари мобил иловаси синовлари муваффақиятли якунига етди.\n2019 йил 17 сентябрдан бошлаб, Yandex.Maps "Тошшаҳартрансхизмат" АЖ автобусларининг ҳаракатини Яндекс Maps иловаси орқали кузатиш мумкин бўлади. Жамоат транспортидан фойдаланувчиларга сир эмаски, “Тошшаҳартрансхизмат” АЖ автобусларида GPS мобил иловаси аввалдан ишлаб келмоқда, унга яна бир қўшимча сифатида энди яндекс иловаси ҳам қўшилди. Энди шаҳримиз аҳолиси керакли транспорт қаерда ва қанча вақтда етиб келишини бир эмас бир неча иловалар орқали кузатиб бориши мумкин бўлади.\nЯндекс иловаси ишлаш давомида янада такомиллашитирилиб борилади. Шунингдек, унинг ўзбек тилида ҳам ишлаши ундан фойдаланиш қулайлигини яна бир карра оширади.\nЙўлингиз бехатар бўлсин Азиз йўловчилар!\n2019 йилнинг 24 сентябрь куни “Тошшаҳартрансхизмат” АЖ Тошкент шаҳар ҳокимлиги, Ўзбекистон Республикаси Президенти Админстрацияси ҳузуридаги Ахборот ва оммавий коммуникациялар агентлигининг Тошкент шаҳар бошқармаси билан ҳамкорликда “Тошшаҳартрансхизмат”…\n881 views 08:51


1.Фермер хўжалигидан боғни ижарага олишимиз мумкинми? 2.Қишлоқ хўжалиги маҳсулотларини сотишимизда қандай солиқ имтиёзлари бор? 3.Юқоридаги ҳолларда қандай солиқ оқибатлари келиб чиқиши мумкин?\nКорхонамиз улгуржи ва чакана савдони амалга оширади. 2018 йилда ижара шартномаси асосида фермер хўжалигига тегишли бўлган боғни (боғ қаровсиз ҳолда) олиб,боғни қараб, ушбу боғдан олинган маҳсулотларни (олма, нок, узум ва б.) импорт шартномаси асосида ўзимиз чет элга тўғридан- тўғри сотишимиз мумкинми?\n1. Фермер хўжалигини юритиш учун ер участкаси ижарага олиниши керак. Ер участкаси ижараси шартномаси фермер хўжалигининг бошлиғи ва туман ҳокими томонидан имзоланади (“Фермер хўжалиги тўғрисида”ги қонунининг 11-м. 7-қ., кейинчалик- Қонун). Фермер хўжалигига берилган ер участкаларидан қатъий белгиланган мақсадда фойдаланилиши, улар хусусийлаштирилиши, олди-сотди, гаров, ҳадя, айирбошлаш объекти бўлиши, шунингдек иккиламчи ижарага берилиши мумкин эмас (Қонуннинг 13-м.). Шу сабабли, Сиз боғдорчилик, узумчилик, сабзавотчилик ва бошқа экинларни етиштириш билан шуғулланишингиз учун ўзингиз фермер ҳўжалигини ташкил этиб, қонунчилик билан ўрнатилган тартибда ерни ижарага олишингиз мақсадга мувофиқ бўлади.\nБундан ташқари, агрофирма ҳам ташкил этишингиз мумкин (10.03.2006й. 42-сон ВМҚга 1-илова). Агрофирма асосий фаолият сифатида фермер хўжаликлари ва аҳоли томонидан етиштирилган мева-сабзавот маҳсулотлари ва узумни қайта ишлаш билан шуғулланувчи юридик шахс ҳисобланади.\nСаволингизда маҳсулотни чет элга сотиш масаласи бўйича сўралган. Маҳсулотни чет элга сотиш бу импорт эмас, балки экспортдир (21.12.2017 й. 1006- сон ВМҚга илова).\nФермер хўжалиги билан шуғулланадиган, ўз маҳсулотини экспорт шартномалари асосида сотадиган шахслар учун кўплаб имтиёзлар мавжуд. Жумладан:\n1. Мева-сабзавот ва чорвачилик маҳсулотларини қайта ишлаш бўйича мини-технологиялар ва ихчам асбоб-ускуналар сотиб олиш учун фермер хўжаликларига ва кичик бизнеснинг бошқа субъектлари – юридик шахсларга (шу жумладан фермер хўжаликларига) тижорат банклари томонидан имтиёзли кредитлар бериш ва лизинг хизматлари кўрсатиш тартиби белгиланган (20.08.2007й. 178-сонли ВМҚга илова);\n2. Қишлоқ хўжалиги маҳсулотлари ва ёввойи ўсимликларни экспорт қилишдан тушган хорижий валютадаги тушумнинг мажбурий сотуви 50% дан 25% га камайтирилган (истисно ҳолатлар 29.06.2000й. 245-сон ВМҚга 4-иловада берилган).\n3. 2017 йилнинг 1 июлидан бошлаб:\n- тадбиркорлик субъектларига янги мева-сабзавот, узум ва полиз маҳсулотлари ҳақини олдиндан 100 фоиз тўлаш шарти билан тўғридан-тўғри шартномалар асосида экспорт қилишга рухсат этилади;\n- ўзи ишлаб чиқарган товарларни хорижий валютага уларнинг таннархидан паст нархлар бўйича мустақил равишда ёки вазирликлар, идоралар ва хўжалик бирлашмаларининг ташқи савдо ташкилотлари орқали экспорт қилувчи ташкилотларга, Президентнинг 26.03.2012 йил ПҚ-1731-сонли қарори билан ташкил этилган маҳсулотларни жаҳон бозорида ҳақиқий вужудга келган, шу жумладан таннархидан паст нархлар бўйича экспорт қилиш масалаларини кўриб чиқувчи Махсус эксперт комиссияси қарорлари асосида, солиқ солиш мақсадида товарларни (ишлар, хизматларни) сотишдан олинган тушумлар миқдори товарларни (ишлар, хизматларни) сотишнинг ҳақиқий нархидан келиб чиққан ҳолда аниқланади;\n- ўзи ишлаб чиқарган маҳсулотларни экспорт қилувчи ташкилотлар учун амалда бўлган имтиёзлар ва преференциялар ўзлари эгаси бўлган маҳсулотларни экспорт қилувчи ташкилотларга татбиқ этилади (21.06.2017й. №ПҚ-3077).\n4. Солиқ кодексининг:\n- 212-моддасида – товарларни чет эл валютасида экспортга реализация қилиш (қимматбаҳо металлар бундан мустасно) оборотига ноль даражали ставка бўйича қўшилган қиймат солиғи солинишибелгилаб қўйилган;\n- 282-моддасининг иккинчи қисмида солиқ солинмайдиган ер участкалари жумласига кирадиган ерлар кўрсатилган. Шулар жумласида:қишлоқ хўжалиги мақсадлари учун янги ўзлаштирилаётган ерлар, уларни ўзлаштириш ишлари бажариладиган даврда ва улар ўзлаштирилган вақтдан эътиборан беш йил мобайнидасолиқ тўлашдан озод қилинган (23-банд);янгибарпо этилаётган боғлар, токзорлар ва тутзорлар эгаллаган ерлар, дарахтларнинг қатор ораларидан қишлоқ хўжалиги экинларини экиш учун фойдаланилишидан қатъи назар, уч йил муддатгасолиқ тўлашдан озод қилинган (25-банд);\n- 367-моддасида - юридик шахслар, ер участкасининг қайси қисмида томчилатиб суғоришдан фойдаланилаётган бўлса, ўша қисмида томчилатиб суғориш тизими жорий қилинган ойдан бошлаб беш йил муддатга ягона ер солиғини тўлашдан озод қилиниши белгиланган.\nЮқоридагилардан ташқари, 09.10.2017 йилдаги ПФ-5199-сонли Президент фармонида фермер хўжаликларини қўллаб-қувватлаш бўйича бир қатор устувор йўналишлар қўзда тутилган.


Велосипед ҳайдаш 1500 бизнес ғоя\nBiznes uchun cheksiz biznes g'oyalar. Biznes rejalar., moshina bizes plani, biznes planlar , biznes plani tuzish, Kichik biznes uchun biznes rejalar, katta kompaniya uchun biznesrejalar, katta va kichik shaharlar uchun biznes rejalar,qishloq xo jaligi uchun biznesrejalar biznesreja,biznesrejalar sayti,biznes boshlash,biznes planlar » Ko'ngil ochar biznes » Велосипед ҳайдаш 1500$ бизнес ғоя\nВелосипед сафарларини ташкил этиш фойдали ғоя бўлиб, очиқ ҳавода ўтказиладиган машғулотлар ҳам фойдали бўлади. Бизнесни бошлаш учун маршрутни ва велосипед мавзусини ишлаб чиқишдан бошлаш керак. Ҳаммаси сизнинг тасаввурингизга боғлиқ: сиз гуруҳни шаҳар афсоналари, меъморчилиги билан таништиришингиз ёки энг чиройли атрофга ташриф буюриб, шаҳар ташқарисига чиқишингиз мумкин. Йўналиш тайёр бўлгач, сиз велосипед сотиб олишга ўтишингиз мумкин. Бир гуруҳда 5 дан 15 тагача одам бўлишини ёдда тутинг. Шунинг учун ҳар бир кишига велосипед тақдим этишингиз тавсия этилади. Шундай қилиб, фақат велосипедлар камида 70$ сарфлашлари керак.\nАйтганча, экскурцияларни кутиш пайтида велосипедлар бўш турмаслиги учун, сиз велосипед ижарасини параллель равишда очишингиз мумкин. Сиз қурган маршрутга қараб сиз гуруҳ билан ташриф буюришни режалаштирган турли хил муассасалар (музейлар, умумий овқатланиш корхоналари ва бошқалар) билан музокара ўтказишингиз керак бўлади.\nБу катта сармояларни талаб қилмайдиган бизнеснинг асосий босқичлари. 1000$ велосипед сотиб олиш, хизматни реклама қилиш, ушбу велосипедлар сақланадиган жойни ижарага олиш учун этарли бўлади (ёки велосипед ижарасини очиш режалаштирилган бўлса, намойиш этилади). Бизнес кенг тарқалган эмас - ва сиз ўзингизни рақобатчиларсиз ўйиб топишингиз мумкин.\nАммо бу ғоянинг асосий камчилиги талабнинг мавсумийлиги. Велосипед ҳайдаш апрелдан сентябргача машҳур. Шунинг учун велосипедни ташкиллаштиришни қўшимча даромад олиш усули сифатида кўриб чиқишга арзийди.\nВелосипед ҳайдаш 1500$ бизнес ғоя бизнес ғоя


ЎЗБЕКИСТОН РЕСПУБЛИКАСИ ОЛИЙ СУДИОДИЛ СУДЛОВНИ ТАЪМИНЛАШ ВА КОРРУПЦИЯГА ҚАРШИ КУРАШИШ from\nОДИЛ СУДЛОВНИ ТАЪМИНЛАШ ВА КОРРУПЦИЯГА ҚАРШИ КУРАШИШ\nСуд – одил судловнинг олий нуқтаси. Суднинг ролини ошириш ҳуқуқий давлат барпо этиш йўлидаги қонуний жараён. Айнан шундай ёндашув туфайли бу соҳадаги ишлар кўлами, миқёси ва самарадорлиги кейинги даврда ниҳоятда кенгайиб, янги босқичга кўтарилмоқда. Хусусан, суд тизимини либераллаштириш ва унинг мустақиллигини таъминлаш бўйича муҳим чора-тадбирлар изчиллик билан амалга оширилмоқда.\nДавлатимиз раҳбари 2020 йил 24 январда парламентга йўллаган Мурожаатномасида, давлат идоралари мансабдорлари суд мустақиллигини таъминлаш масаласи бундан буён ҳам шахсан Президентнинг қаттиқ назоратида бўлишини чуқур англаб олишлари кераклигини таъкидлаганди.\nБу фикрлар давлат раҳбарининг ушбу соҳада амалга оширилаётган шиддатли ислоҳотлар борасидаги қатъий позициясини яққол кўрсатди.\nПрезидентимиз суд тизими ходимлари билан 2017 йил 13 июнда ўтказилган тарихий учрашувда суд органлари тизимида одил судловни таъминлаш борасидаги ишларнинг аҳволига эътибор қаратиб, мавжуд муаммолар, ўз ечимини топмаган камчиликларни атрофлича таҳлил қилиб, соҳа истиқболига доир устувор вазифаларни белгилаб берди.\nЗеро, судни, том маънода, «Адолат қўрғони»га айлантириш орқалигина фуқароларнинг ҳуқуқ ва эркинликларини ҳимоя қилиш, мамлакатимизда демократик ҳуқуқий давлат, фуқаролик жамияти барпо этиш, қонун ва адолат устуворлигини таъминлаш мумкинлиги ҳеч кимга сир эмас.\nКейинги йилларда судлар фаолиятига замонавий ахборот-коммуникация технологияларини жорий қилиш масаласи алоҳида диққат марказида турибди. Шу мақсадда аризаларни электрон тартибда қабул қилиш, процессуал муддатларга риоя қилиниши устидан онлайн мониторинг ўрнатиш, ишларни инсон омили аралашмаган ҳолда автоматик тақсимлаш имкониятини берувчи «Е-XSUD» ахборот тизими яратилди.\nШу билан бирга, судларда видеоконференция алоқа тизими ишга туширилди. Аҳолига қулайлик яратиш ва маблағни тежаш мақсадида суд мажлислари ушбу тизим орқали онлайн режимда ўтказилмоқда.\n2020 йилнинг 30 июнь куни Президентимиз раислигида одил судловни таъминлаш ва коррупцияга қарши кураш борасидаги вазифалар муҳокамасига бағишланган видеоселектор йиғилишида суд тизимини янада ислоҳ қилиш бўйича ўз ечимини кутаётган бир қатор муҳим ва долзарб масалалар муҳокама қилинди.\nПрезидентимиз коррупцияга қарши кураш борасидаги ислоҳотларнинг кейинги босқичида амалга оширилиши лозим бўлган бир қатор вазифалар ҳақида тўхталди. Айниқса, соҳа ва тармоқларда рақамлаштириш ишларини амалга ошириш, таъсирчан парламент ва жамоатчилик назоратини йўлга қўйиш, коррупцияга қарши курашишда кадрлар тайёрлаш масаласига жиддий эътибор қаратиш зарурлиги таъкидланиб, бу йўналишда аниқ тизим яратишга доир ниҳоятда муҳим таклифлар илгари сурилди.\nБундан кўзлаган мақсад-муддаомиз битта. Бу ҳам бўлса, судья мустақил бўлса, қонунга сўзсиз бўйсунса, масъулиятни чуқур ҳис қилса, беғараз ва холис бўлсагина адолат ўрнатилади.\nАйни чоғда, 7 декабрь куни Президентимиз томонидан имзоланган «Судьяларнинг чинакам мустақиллигини таъминлаш ҳамда суд тизимида коррупциянинг олдини олиш самардорлигини ошириш чора-тадбирлари тўғрисида»ги Фармон тизимдаги ислоҳотларнинг янги босқичига асос солди.\nБу ўринда суд тизимида етарли билим ва ҳаётий тажрибага эга бўлган муносиб кадрларни танлаш ва лавозимга тайинлаш ҳамда судьялар фаолиятини холис баҳолаш жараёнларига замонавий ахборот-коммуникация технологияларини жорий этиш, очиқлик ва шаффофликни таъминлаш орқали фуқаролар ва тадбиркорлик субъектларининг суд ҳокимиятига бўлган ишончини янада оширишга янги ҳуқуқий замин яратилгани ҳақида гап бормоқда.\nФармонга кўра, судьялар мустақиллигини таъминлаш ва суд тизимида коррупциянинг олдини олиш бўйича давлат сиёсатининг қуйидаги тўртта асосий йўналиши белгиланди:\nбиринчи йўналиш — судьяларнинг одил судловни амалга ошириш бўйича касбий фаолиятини ҳар қандай кўринишдаги ташқи таъсирлардан самарали муҳофаза қилишни таъминлайдиган ҳуқуқий механизмларни яратиш;\nиккинчи йўналиш — судьяликка кадрларни танлаш, тайёрлаш, лавозимга тайинлаш, шунингдек, судьялар фаолиятини баҳолашда холислик ва шаффофликни таъминлаш, ушбу жараёнларга замонавий ахборот технологияларини изчил жорий қилиш;\nучинчи йўналиш — судьялар ва суд аппарати ходимлари орасида коррупция ҳолатларининг олдини олиш ва барвақт аниқлашга қаратилган тизимни йўлга қўйиш ҳамда суд тизимида аниқланган ҳар қандай коррупциявий ҳаракатни муросасиз ҳолат деб баҳолаш;\nтўртинчи йўналиш — судьяларнинг касбий малакаси, маънавияти ва масъулиятини ошириш бўйича комплекс чора-тадбирларни амалга ошириш орқали юксак профессионал судьялар корпусини шакллантириш.\nФармонга мувофиқ, 2021 йил 1 февралдан суд тизимида коррупция ҳолатларининг олдини олиш, Судьялар олий кенгаши ва суд тизими фаолиятида очиқлик ва шаффофликни таъминлаш борасида илк бор судьялик лавозимларига номзодларни танлаш бўйича имтиҳон жараёнлари Интернет тармоғи, веб-сайт орқали онлайн тарзда ёритиб борилади.\nСудьялик лавозимига номзодлар ва судьяларнинг психологик портрети бўйича касбга муносиблигини баҳолашга кўмаклашувчи электрон дастур — психологик тест ишлаб чиқилади. Судья фаолиятининг самардорлигини электрон рейтинг орқали очиқ ва шаффоф баҳолашни таъминлайдиган аниқ мезонлар, хусусан, рейтинг дастури амалиётга татбиқ этилади.\nСудьяларни танлаш ва лавозимга тайинлаш ҳамда судьялар фаолиятини холис баҳолаш жараёнларининг рақамлаштирилиши бежиз эмас.\nБинобарин, жамиятда коррупциянинг олдини олишнинг энг муҳим мезони фаолиятда очиклик ва шаффофликни таъминлашдир.\nБу ҳақда сўз борганда, Президентимиз томонидан 2020 йил 3 сентябрда «Суд ҳокимияти органлари фаолиятини рақамлаштириш чора-тадбирлари тўғрисида»ги қарор қабул қилинганини алоҳида таъкидлаш лозим. Ушбу ҳужжат судлар фаолиятида замонавий технологияларни кенг жорий этиш орқали очиқлик ва шаффофликни таъминлаш мақсадига қаратилган.\nҚарор билан 2020-2023 йилларда суд ҳокимияти органлари фаолиятини рақамлаштириш дастури ва судларнинг ахборот тизимларини давлат органлари ва ташкилотларининг ахборот тизимлари билан интеграция қилиш бўйича «Йўл харитаси» тасдиқланди.\nНатижада амалга оширилаётган тадбирлар фуқаролар ва тадбиркорлик субъектларига ўз ҳуқуқлари ва манфаатларини ҳимоя қилиш учун судга мурожаат қилишини эркинлаштириш ва одил судловга эришишни ошириш имконини бермоқди.\nКелгусида судьяларнинг психологик портрети бўйича касбга муносиблигини баҳолашга кўмаклашувчи электрон дастур ишлаб чиқилади. Судьяларни танлаш ва лавозимга тайинлашда замонавий технологиялардан фойдаланиш, ўз навбатида, судьялар корпусини малакали ва ҳалол-пок кадрлар билан тўлдиришга замин яратади.\nБундан ташқари Фармонда судьяларнинг юридик жавобгарлиги масаласини ҳал этиш пайтида уларнинг одил судлов билан боғлиқ фаолиятига ҳар қандай аралашувнинг олдини олиш мақсадида, судьяларнинг дахлсизлигини бузганлик ва одил судловни амалга ошириш борасидаги фаолиятига аралашганлик ҳолатлари юзасидан Судьялар олий кенгашининг ўрни ва аҳамияти қандай бўлиши зарурлигига алоҳида аҳамият берилган.\nБунда, хусусан, Судьялар олий кенгаши раиси томонидан:\nпрокуратура органларига тақдимнома киритиш;\nсудьяларни ҳуқуқни муҳофаза қилувчи органларга гувоҳ ёки гумон қилинувчи сифатида сўроқ қилиш учун чақиришга тегишли малака ҳайъатлари розилиги билан йўл қўйиш;\nсуд ҳокимияти мустақиллигини ва судьялар дахлсизлигини таъминлаш;\nодил судловни амалга оширишга тўсқинлик қилаётган омиллар ва тизимда коррупцияга қарши курашиш ҳолати юзасидан Кенгаш раиси томонидан Ўзбекистон Республикаси Президентига йил якуни бўйича ахборот тақдим этиш бориш тартиби ўрнатилаётгани эътиборга сазовор.\nМаълумки, Жиноят кодексининг 236-моддасида тергов қилишга ёки суд ишларини ҳал этишга аралашганлик учун жиноий жавобгарлик белгиланган.\nКелгусида судьяларнинг дахлсизлигини бузганлик ва одил судловни амалга ошириш борасидаги фаолиятига аралашганлик ҳолатлари юзасидан бевосита тўғридан-тўғри Кенгаш раиси томонидан прокуратура органларига тақдимнома киритилиши ва тақдимноманинг бир ой муддат ичида кўриб чиқилиши белгиланиши, бир томондан, ички ва ташқи аралашувларнинг олдини олишга хизмат қилади.\nИккинчи томондан, бундай оқилона ёндашув тийилиб туриш ҳақида қатъий огоҳлантириш ва бу билан судларнинг мустақиллиги амалда таъминланишига, пировард мақсад бўлган — адолатли суд қарорлари қабул қилинишига эришишга имкон беради.\nСудьялар дахлсизлигини таъминлаш бўйича суд инспекцияси негизида Судьялар дахлсизлигини таъминлаш ва коррупциянинг олдини олиш бўйича суд инспекцияси тузиш бўйича ишлар бошланди. Бу ҳам судларда коррупцияни келтириб чиқарувчи омилларни бартараф қилиш ва унга қарши курашиш самарадорлигини оширишга хизмат қилади.\nФармонга кўра, «Ибратли судья» мукофоти, «Суд фахрийси» кўкрак нишонлари жорий қилинмоқда. Судьяларнинг одил судловни амалга оширишдаги фаолиятини бу тарзда рағбарлантириш орқали юксак ва масъулиятли лавозимига бўлган муносабатни тубдан ўзгартиришга эришамиз.\nБу эса, судьялар ўзлари учун эл-юртнинг ҳурматидан ортиқ олий бахт йўқлигини, пенсияга чиққанларидан кейин ҳам эътироф ва эътиборда бўлишларини ҳис этиб хизмат қилишларида муҳим омил ҳисобланади.\nЯнада содда қилиб айтганда, бундай амалий рағбатлар судьялар одил судловни амалга оширишда фуқаролар ва тадбиркорлик субъектларининг қонуний ҳуқуқ ва эркинликлари, давлат ва жамият манфаатлари муҳофаза қилинишини тўлиқ таъминлашни энг асосий бурчи сифатида билиб, бу ишда фидойилик кўрсатишларига имкон яратади.\nКенгаш ҳузурида жамоатчилик асосида фаолият юритувчи Судьялар клуби ташкил қилиниши ҳам муҳим аҳамият касб этади. Бу клуб амалдаги моддий ва процессуал ҳуқуқ нормаларини тўғри қўллаш бўйича тавсиявий характерга эга бўлган маслаҳатлар ҳамда судьяларнинг одоб-ахлоқ қоидаларини муайян вазиятларда қўлланилиши юзасидан сўровларига тушунтиришлар бериш ваколатига эга бўлади.\nЗеро, судья нафақат муайян суд ишини ҳал қилиш ваколатига эга бўлган мутлақ ҳуқуқли процессуал шахс, балки у, аввало, жамиятдаги энг обрўли инсондир. Айнан судъялик маданияти, судьянинг илм-маърифати орқали жамиятимизда одил судловга ҳурмат, Конституция ва қонунлар устуворлиги ҳамда адолатга ишонч шаклланади.\nХулоса ўрнида шуни таъкидлаш жоизки, Президентимиз Фармонида белгиланган вазифаларнинг амалга оширилиши моҳият-эътибори билан судлар мустақиллигини янада мустаҳкамлаш, одил судлов самарадорлигини ошириш, фуқаролар ва тадбиркорлик субъектларининг конституциявий ҳуқуқ ва эркинликларини амалда тўлиқ ҳимоя қилишга олиб келади. Бир сўз билан айтганда, янги Фармон мамлакатда ижтимоий адолат ва қонун устуворлигини таъминлашга хизмат қилади.


Баъй асосан икки қисмга: Баъй биннасиъа (насия савдо ) ва баъй биннақд(нақдга савдо)га бўлинади.\nБаъй биннасиъанинг (насия савдо, баъй муажжал ҳам дейилади) маъноси: молни ҳозир сотиб олиб, қийматини (пулини) келгусида, муайян бир кунда тўлашга айтилади. Насия савдосининг тўғри ва жоиз бўлиши учун шарт шуки, сотилган нарсанинг нархи (пули) берилиши муайян бир кунга тайин қилинган бўлиши керак.\nАгар тайин қилинмаса, баъй фосид бўлади ва ундай баъйни бузиш вожиб бўлади. Масалан: харидор: «Мен сиздан мана шу кўйлакни нархини ўн кунда бериш шарти билан сотиб оламан», дейди. Шунда сотувчи: «Майли сотдим», деса ва олувчи: «Олдим», деса, насия савдо қилинган бўлади. Энди сотувчи ўн кунгача кўйлакнинг пулини талаб қилиши жоиз эмас. Ҳатто агар сотиб олган одам у нарсани ўша заҳоти нақдга бошқага сотиб юборган бўлса ҳам.\nБаъй биннақд (нақд савдо, баъй муъажжал Юқорида: Баъй биннасиъа (насия савдо, баъй муажжал ҳам дейилади) дейилган эди) ҳам дейилади):\nНасия савдодан бошқа барча баъйлар нақд баъйдир. Бу савдода сотувчи ўша онда мабий(сотилган нарса)нинг нархини талаб қилишга ҳақлидир.\nШу ўринда бизлардан содир бўладиган бир савдони ҳам айтиб ўтиш керак. У бирор киши насияга ёки нақдга сотиб олишини савдонинг сулбидаёқ, яъни савдо қилинаётган вақтдаёқ айтмасдан сотиб олади. Кейин сотувчига: «Ҳозир ёнимда пул йўқ, нархини кейин бераман» ёки «Ташлаб кетаман», ёки «Жўнатиб юбораман», ёки «Сотилса, бераман», дейди. Бу савдо нақд савдога киради. Сотувчи хоҳласа, рози бўлади, хоҳласа, баъйни бузади. Сотувчининг бу шартга рози бўлиши билан баъй насияга айланиб қолмайди, балки сотувчи хоҳлаган вақтида пулни талаб қилиши жоиздир. Сотиб олган киши эса мабодо ўша молни сотиб юборган бўлса, пулини бошқа нарсага ишлатиши жоиз эмас.\nНақд билан насия савдоси ўртасидаги фарқ\nСуратдаги фарқ – сотувчи ёки харидор савдонинг насияга эканини савдонинг сулбида, яъни савдо қилинаётган вақтда айтса, насия бўлади, савдолашишдан аввал ёки савдо қилиб бўлгандан кейин айтса, нақд бўлади.\nҲукмдаги фарқ – сотилган нарсанинг пулини талаб қилишга ҳақли бўлиш ва бўлмасликда бўлади. Насия савдосида сотувчи берилиши тайин қилинган кунгача нархни талаб қилиши жоиз эмас. Агар мабодо пулни бошқа нарсага тикиб, айлантираётган бўлса ҳам.\nНақд савдода эса сотувчи пулни ўша заҳоти талаб қилишга ҳақлидир. Гарчи кечиктиришга ўзи рухсат берган бўлса ҳам («Инъомул Борий» Муҳаммад Тақий Усмоний).\n3 йил аввал 4393 fiqh.uz\n6 йил аввал 6360 Шайх Муҳаммад Содиқ Муҳаммад Юсуф\n6 йил аввал 20874 Шайх Муҳаммад Содиқ Муҳаммад Юсуф\n6 йил аввал 4135 fiqh.uz\n6 йил аввал 10558 Шайх Муҳаммад Содиқ Муҳаммад Юсуф\n3 йил аввал 3227 fiqh.uz\n3 йил аввал | 89521\n3 йил аввал | 46624\n3 йил аввал | 35738


Ғаниев ҳақида — У ким, бу нима — QOMUS.INFO\nQOMUS.INFO > Ғ ҳарфи > ҒАНИЕВ\nҒАНИЕВ Наби (1904 – Тошкент – 1953.29.10) — кинореж., ўзбек киносининг асосчиларидан. Ўзбекистонда хизмат кўрсатган санъат арбоби (1944). Москвадаги Олий давлат бадиий-техник устахонасининг рабфакида ўқиган (1921—25). 1925 й. Тошкентда киносту-дия ишга туширилгач, Ғ. Тошкентга қайтади ва умрининг охиригача шу киностудияда ишлайди. Атрофига иқтидорли ёшларни тўплаб, уларга кино ҳақида кўпроқ маълумот бериш мақсадида «Киноактёр» ва «Киносце-нарий» китобларини ёзади, «Ўзбекистон кино дўстлари» жамиятини тузади, кинотехникум (ҳоз. Ғаниев номида) очилишида фаоллик кўрсатади. Аввал актёр, консултант, реж. ёрдамчиси бўлган, асосий реж. лик фаолиятини 30-й. лар бошлаган. Унинг «Юксалиш», «Рамазон», «Йигит» фильмлари ўзбек бадиий киносининг шаклланишида муайян босқич йўлини ўтади.\n2-жаҳон уруши йиллари Ғаниев «Биз енгамиз» фильми суратга олинишида қатнашди ва «Довюрак дўстлар» фильмини яратди. Кейинчалик унга катта шуҳрат келтирган ва ўзбек киносининг дурдоналаридан бўлган «Тоҳир ва Зуҳра» (1944), «Насриддиннинг саргузаштлари» (1947), «Фарғона қизи» (1948) каби фильмларни экранлаштирди.\n1949—52 й. лар давомида яратган «Қорақалпоқ диёрида», «Фарғона водийси», «Канаш», «Ўзбек рақси усталари» каби ҳужжатли фильмларида республика меҳнаткашлари ҳаёти, меҳнати, санъатини улуғлади. Ғаниев ижоди ўзбек кино санъати шаклланиши ва тараққий этишида катта роль ўйнади. Вафотидан сўнг «Буюк хизматлари учун» ордени билан мукофотланган (2001). Тошкент кўчаларидан бирига Ғаниев номи берилган.\nАд.:Абулқосимова X., Наби Ғаниев, Т, 1967.


Гвардиоланинг Манчестердаги келажагига аниқлик киритилди\n16 февраль, 2020, 06:02\nУ шартномаси тугагунига қадар клубдан кетмоқчи эмас.\n"Манчестер Сити" бош мураббийи Хосеп Гвардиола жамоа молиявий фэйр-плей қоидаларини бузгани боис ЕЧЛ ўйинларидан икки йилга четлатилганига қарамай "шаҳарликлар" бошқарувидан кетмоқчи эмас. Бу ҳақда Diario Sport хабар бермоқда.\n49 ёшли мутахассис шартномаси якунига қадар Манчестерда қолишни режалаштирмоқда. Қайд этиш жоиз, "Сити" рахбарияти УЕФАнинг қарори устидан Халқаро спорт арбитраж судига мурожаат қилган ва улар шу йўл орқали жазодан қутилиб қолишга ҳаракат қилишмоқда.\nГвардиола шахсий антирекордини янгилади\nГвардиола: "Олд Траффорд"га ғалаба учун борамиз\nХосеп Гвардиола Фергюсон, Анчелотти ва Моуриньодан ўтиб кетди


Иш жойида узр сўрашдан қўрқманг! - XABARDOR.UZ\nУзр сўраш доим ҳам осон бўлмаган. “Кечиринг” сўзини айтиш, гўёки сиз ҳақингизда кучсиз ва нотавон, деб ўйлашларига сабаб бўладигандек туюлади. Чунки биз ҳар доим кучли кўринишга интилиб келамиз, айниқса, бизнес соҳасида фаолият юритаётган бўлсак. Аммо иш жойида мавридли узр сўраш анча фойдалидир, чунки у, авваламбор, ишончни мустаҳкамлайди.\nГарвард бизнес мактаби (hbs) иш жойида узр сўраш каби ҳолат бўйича мустақил тадқиқот олиб борди.\nОлиб борилган тадқиқотлар шуни кўрсатдики, иш жоймда узр сўраш, аввало, ҳамкасблар орасида ўз обрўсига обрў қўшади ва жавобгарлик ҳиссидан кишини озод қилади.\nЧунки айрим одамлардабарча нарсадаўзини айблаш ҳисси мужассам. Улар ҳатто бемаврид ёмғир ёғиб юборса ҳам ўзларини айбдор ҳисоблашади.\nТадқиқотчиларнинг айтишича, ҳаддан ташқари узр сўраш ҳам бўлмайди. Бу ишончдан чиқиб кетишга ва обрўсизланишга олиб келади.\nОлиб борилган тўрт босқичли тадқиқотлар шуни кўрсатдики, яхши ниятда, самимий сўралган узр ишхонада ҳамкасблар орасида ишонч даражасининг ошишига сабаб бўлади. Лаборатория шароитида олиб борилган тадқиқотлар натижасида шу нарса маълум бўлдики, ҳамкасблар кўпинча бир-бирларидан қарздор бўлишади ва ўз вақтида қайтара олишмагани учун хижолат чекиб юришади ёки ўзларини олиб қочишади. Бундай вазиятда шароитни тўғри баён этиб, юракдан узр сўраш лозим. Чунки самимий узр сўраш кишини ижтимоий жамиятдаги нуфузини оширишга хизмат қилади.\nОддий тушунарли тилда айтадиган бўлсак, узр сўрашдан мутлақо қўрқманг! Чунки юксак аҳлоқингиз, юксак ижтимоий наф келтиради.


UFF.uz'да «Интер» ёзда Марко Верратти учун 78 миллион евро таклиф қилишга тайёр\n«Интер» ёзда Марко Верратти учун 78 миллион евро таклиф қилишга тайёр\nЯнгиликлар » ЕВРОПА “Интер” клуби раҳбарияти мавсум охирида “ПСЖ” жамоаси ярим ҳимоячиси Марко Верраттини сотиб олмоқчи.\nБу ҳақида Calciomercato портали хабар тарқатди.\nИтальян клубининг янги эгалари 24 ёшли Италия термаси аъзоси учун 78 миллион евро тўлашга тайёрлар.\nУнга шунингдек “Челси”, “Ювентус“ ҳамда “Бавария” жамоалари томонидан қизиқиш бор.\nУшбу мавсумда Верратти Франция чемпионатининг 14та баҳсида 2та гол ҳамда битта голли узатмага муаллифлик қилган. Манба: www.goal.com Ўқилган: 590. Фикрлар: 0.\nСана: 12.01.2017 17:49.\n«МЮ» Де Хеа кетадиган бўлса, Доннарумма учун 75 млн евро тўлашга тайёр\n«Бавария» Алексис Санчесга йилига 13 миллион евро тўлашга тайёр\n«Эспаньол» «Милан»дан Диего Лопесни батамом сотиб олди\nАнхель Ди Мария фаолиятини «Интер»да давом эттириши мумкин\n«Танзин Цуанзан» «Вердер» ҳужумчиси Крузега йилига 13 миллион евро тўлашга тайёр\n«Бешиктош» Марио Манжукичга қизиқмоқда\n«Валенсия» клуби «Челси» ҳимоячисига қизиқиш билдирмоқда\nХесус Навас «Севилья»га қайтиши мумкин\nМихаэль Цорк: «Боруссия» Обамеянг бўйича таклифлар олмаган\nПол Клемент Террини «Суонси»га ўтишга кўндирмоқчи\nQalampir.uz — Ҳақиқат аччиқ бўлади Нортой ва Парпи


Кўр ҳассасини бир неча марта йўқотадими? (1-мақола) — Sof.uz\nБахтиёр Шоҳназар 16.11 11:14 1140 Колумнистлар\n“Катта арава қаёққа юрса, кичигиям ўша ёққа юради” дейди доно халқимиз. Ўша даврлардаги давлат бошлиғи Москвада чиқадиган бир ўрис газетасига берган интервюсида ўрисча она тили эканлиги ва олдин шу тилда ўйлаб, кейин ўзбекчага ўгириб гапиришини айтган. Аҳвол шундай бўлгач, иш юритишни ҳам чет тилида олиб борган. Олий Мажлисдаги нутқлари ва Ўзбекистон телеканалларига берган интервюларида ўзбекча ишлатиш билан чекланган. Бунинг аччиқ асоратлари ҳозирги кунда ўзини кўрсатиб турибди.\nРусча аралаштириб гапириш удумга айланиб бўлди. Ҳатто, кўприк, бурилиш, буйрак, саримсоқ, ўрмон каби оддий сўзлар ҳам муомаладан деярли чиқиб кетди. Бугунги кунда ўзбек тили ҳимоя қилинишга муҳтож вазиятга тушиб қолди.\nКеча, 19:35 534\nКеча, 19:16 2405 Ўзбекистон\nКеча, 19:10 319\nКеча, 18:55 681 Ўзбекистон


ЎЗБЕКИСТОН РЕСПУБЛИКАСИ ОЛИЙ СУДИАДОЛАТ ТАНТАНАСИ КЎНГИЛДАГИ ҒУБОРЛАРНИ ЮВИБ ЮБОРДИ from\nАДОЛАТ ТАНТАНАСИ КЎНГИЛДАГИ ҒУБОРЛАРНИ ЮВИБ ЮБОРДИ\n«Ҳақиқат эгилади, букилади, лекин синмайди», дейди доно халқимиз. Бу ҳикмат замирида теран маъно-мазмун мужассам. Унинг нақадар тўғри айтилганини Навоий вилояти прокуратурасининг иқтисодий жиноятчилик ва коррупцияга қарши курашиш бўлими алоҳида муҳим ишлар бўйича катта терговчиси лавозимида ишлаган Лутфилла Карабеков (айни пайтда марҳум) нинг қисмати ҳам яққол тасдиқлайди.\nШу ўринда ҳақли савол туғилади: хўш, Л. Карабеков қандай жиноятда айбланган?\nЖиноят ишлари бўйича Бухоро вилояти судининг 2012 йил 15 августдаги ҳукмида қайд этилишича, Лутфилла Карабеков «Навоийазот» очиқ акциядорлик жамиятининг иқтисодий хавфсизлик бўлими бошлиғи Ф. Санақуловга нисбатан қўзғатилган жиноят иши бўйича тергов гуруҳи раҳбари бўлган. Шу боис бўлим бошлиғига нисбатан тегишли чора кўрмаслик, яъни акциядорлик жамиятининг молиявий-иқтисодий фаолияти юзасидан ҳужжатли текшириш тайинланмаслик эвазига тергов гуруҳи аъзоси Ориф Бўронов билан жиноий тил бириктириб, у орқали 38 000 АҚШ долларини пора тариқасида олганликда айбланган. Оқибатда у Жиноят кодексининг 210-моддаси 3-қисми «а» ва «б» бандларига асосан айбдор деб топилиб, 11 йил муддатга озодликдан маҳрум қилинган. Қолаверса, «адлия кичик маслаҳатчиси» унвонидан ҳам маҳрум этилган.\nАна шу воқеадан сўнг Лутфилла Карабеков адолатсизлик, кучли руҳий тушкунликдан оғир дардга чалинади. У 2013 йил 27 апрел куни вафот этади.\nКетма-кет юз берган бундай кўргиликлар марҳумнинг оиласи ва яқинлари қалбида оғир асорат қолдиради.\nДавлатимиз раҳбари Шавкат Мирзиёев ташаббуси билан бошланган кенг кўламли суд-ҳуқуқ ислоҳотлари Лутфилла Карабековнинг оиласи, айниқса, ҳуқуқшунос ўғли Санжарда умид уйғотди. Бундан руҳланган Санжар ҳимоячилар билан бирга Олий судга мурожаат қилиб, марҳум отасининг оқланишини сўради. Олий суднинг Жиноят ишлари бўйича судлов ҳайъатининг 2020 йил 15 декабрдаги ажримига асосан жиноят ишлари бўйича Бухоро вилояти суди апелляция инстанциясининг 2012 йил 20 сентябрдаги ажрими бекор қилиниб, иш янгидан кўрилиши учун яна Бухоро вилояти судига юборилди.\nБухоро вилояти судининг шу йил 18 мартдаги суд мажлисида Лутфилла Карабековнинг айбсизлиги ўз исботини топди. Жумладан, Л. Карабеков билан бирга судланган собиқ ҳамкасби Ориф Бўронов тазйиқлар туфайли унга қарши кўрсатма беришга мажбур бўлганини тан олди. Энг муҳими, жиноят иши материалларида собиқ терговчи айбини тасдиқловчи аниқ далиллар, яъни пора предметига дахлдор қонунлар билан белгиланган тартибда почта-телеграф ва электрон жўнатмалар, аудио ёки видеоёзувлар ҳамда бошқа мосламалар орқали амалга оширилган сўзлашувлар мавжуд эмас. Айни пайтда ҳам суд тергови ўтказиш орқали бундай далилларни аниқлаш имконияти мавжуд эмас. Бундай ҳолда марҳумни масъул мансабдор шахс сифатида жуда кўп миқдорда пора олиш жиноятини содир қилган, деб бўлмайди.\nБундан ташқари апелляция судлов ҳайъати Ориф Бўроновнинг Лутфилла Карабековга пора бергани ҳақидаги кўрсатмаларини ишончга сазовор эмас, деб ҳисоблади.\nЖиноят процессуал кодексининг 23-моддасига кўра, айбдорликка оид барча шубҳалар, башарти уларни бартараф этиш имкониятлари тугаган бўлса, судланувчининг фойдасига ҳал қилиниши лозим. Ана шу қонуний асосга таянган суд жиноят ишлари бўйича Бухоро вилояти судининг 2012 йил 15 августдаги ҳукмининг марҳум Лутфулла Карабековга оид қисмини бекор қилиб, уни айбсиз деб топди ва оқлади. Албатта, бунинг натижасида марҳумнинг руҳи шод бўлгани шубҳасиз.\nДарвоқе, унинг ўғли Санжар Карабеков ва қизи Феруза Мирўктамова ота касбини танлашган.\n— Отамнинг оқланиши онам, ўзим ва 3 нафар синглим, қариндош-уруғ, ёру дўстларини беҳад қувонтирди. Адолат тантанаси кўнгилдаги ғуборларни ювиб юборди, — дейди Санжар Карабеков миннатдорлик билан.\nҲақиқатдан ҳам, жамиятда ижтимоий адолатнинг тикланиши одамлар тақдирида муҳим аҳамиятга эга. У барқарор бўлган жойда ёруғ келажакка ишонч мустаҳкам бўлади.\nБухоро вилояти суди\nХозирда сайтда – 210:


Азим диёримизнинг ҳар бир ҳудудидан, жумладан, Самарқанд, Бухоро, Тошкент, Хоразм, Қашқадарё, Жиззах, Фарғона каби манзилларидан юзлаб алломалар етишиб чиққан. Айниқса, “Насафий” нисбаси билан қалам тебратган аждодларимизнинг илмий мерослари диққатга сазовордир. Улар орасида, шубҳасиз, Абу Муин Насафийнинг ўрни беқиёс. Сабаби, бу улуғ зотнинг Ўрта асрларда олиб борган фаолияти нафақат ўша давр, балки келажак авлод камолоти учун ҳам жуда катта аҳамият касб этган.\nШуни алоҳида ифтихор билан таъкидлаш керакки, Абу Муин Насафий илмий меросини ўрганиш бўйича жорий йилда самарали ишлар амалга оширилмоқда. Президентимиз Шавкат Мирзиёев ташаббуси билан алломанинг мақбараси таъмирдан чиқарилиб, катта зиёратгоҳга айлантириш ишлари давом этмоқда. Шунингдек, Ўзбекистон Республикаси Вазирлар Маҳкамасининг 2017 йил 18 апрелдаги тегишли қарорига мувофиқ, Абу Муин Насафийнинг бой илмий-маънавий меросини чуқур ўрганиш, халқимиз ва жаҳон жамоатчилиги ўртасида кенг тарғиб қилиш бўйича изчил саъй-ҳаракатлар олиб борилаяпти.\nНасафий бобомиз ўз асарларида турли бузғунчи, адашган оқимларга кескин раддиялар бериб, уларнинг диёримизда ривожланишига қаршилик қилган. Ўша давр уламолари Абу Муин Насафийнинг ўз асарларида иллатларни фош этиб, ҳақиқатни баён қилгани учун унга араб тилида “Сайф ул-ҳақ”, яъни “Ҳақиқат қиличи” деган шарафли ном берганлар.\nТарихий манбаларда кўрсатилишича, Абу Муин Насафий 1027 йили таваллуд топган ҳамда 1114 йили зулҳижжа ойининг йигирма бешинчи куни (21 май) вафот этган. Улуғ аждодимиз Қарши туманининг Қовчин қишлоғида мангу қўним топган.\nАбу Муин Насафий дастлабки таълимни туғилиб ўсган шаҳри Насафда эгаллаб, сўнгра илм-фаннинг йирик марказларидан ҳисобланган Самарқандга кўчиб ўтган, кейинчалик фаолиятини Бухорода давом эттирган. Насафий “Табсират ал-адилла” номли шоҳасарини 1106 йили Бухорода ёзиб тугатганидан, у Бухорода анча вақт муқим қолган, деган хулосага келиш мумкин. Аммо олим ҳаётининг сўнгги йилларини Насаф шаҳрида ўтказган.\nАбу Муин Насафий ўз даврининг машҳур мутакаллим олими бўлган ва Самарқанддаги ҳанафий калом мактабининг йирик вакили Абу Мансур Мотуридийдан сўнг шу мактабнинг пешқадам вакили саналган. Насафийлар сулоласидан уч авлод кейин етишиб чиққан ушбу аллома мотуридия таълимотининг энг машҳур ҳамда етук давомчиси сифатида тилга олинади. Абу Муин Насафий илмий-маънавий меросини яқиндан ўрганган тадқиқотчилар унинг ижодига юксак баҳо берганлар. Жумладан, туркиялик каломшунос олим, профессор Ҳусайн Отай: “Мотуридия таълимотининг энг машҳур мутакаллим олими Абу Муин Насафийдан кейин унинг йўлида ва тизимида у каби шахс ҳали етишиб чиқмаган”, деб алломанинг илмий меросига юксак баҳо беради. Мотуридийнинг “Тавҳид” асарини нашрга тайёрлаган тадқиқотчи Фатҳуллоҳ Хулайф эса “Мотуридия калом мактабининг ривожида ҳеч ким Абу Муин Насафийдек катта хизмат кўрсатмаган”, дея унинг илмий меросини алоҳида қадрлаган.\nНасафий ўзининг самарали ижоди давомида калом илмига оид ўндан ортиқ асарлар ёзиб қолдирган. “Табсират ал-адилла”, “Китоб ат-тамҳид ли қавоид ат-тавҳид”, “Баҳр ал-калом”, “Маноҳиж ал-аимма фил-фуруъ”, “Изоҳ ал-Манҳаж ли кавн ал-ақл ҳужжатан”, “Қасид ал-қавоид фи илм ал-ақоид”, “ал-Ифсод ли хадъ ал-илҳод” ҳамда “ал-Умда фи усул ал-фиқҳ” асарлари ана шулар жумласидандир. Бизнинг давримизгача улардан фақат учтаси, яъни “Табсират ал-адилла”, “Китоб ат-тамҳид ли қавоид ат-тавҳид” ва “Баҳр ал-калом” номли асарлари етиб келган ҳамда нашр этилган. Мазкур асарлар орасида “Табсират ал-адилла” алломанинг энг катта ижод маҳсулидир.\nЭнди Абу Муин Насафийнинг мотуридия таълимоти ривожига қўшган ҳиссаси хусусида далилларга таянган ҳолда сўз юритсак. Чунки улуғ аждодимизнинг айнан шу хизмати унинг улуғвор мавқеини белгилаб берган. Ҳаммаси Абу Муин умрининг сўнгги йилларида ёзиб тугатган “Табсират ал-адилла” асари билан боғлиқдир. Чунки Насафий ўзининг устози Абу Мансур Мотуридийнинг таълимотига бўлган муносабатнинг ижтимоий-сиёсий ва мафкуравий омиллар таъсирида сусайиб бораётгани сабабли унинг “Китоб ат-тавҳид” асарига шарҳ сифатида “Табсират ал-адилла фи усул ад-дин ала тариқати Абу Мансур ал-Мотуридий” (“Мотуридия таълимотининг дин асосларида ҳақлигига аниқ далиллар”) номли асарини ёзган.\nОлимнинг “Табсират ал-адилла” асарини кўздан кечирсак, дастлабки саҳифалардаги мавзуларда Насафий, асосан, муътазилий ва бошқа адашган фирқаларга қарши раддиялар билдиради.\nАбу Муин Насафий шонли тарихимизда иккита улкан хизмати билан доим бизнинг қалбимизда яшайди. Биринчидан, унинг мотуридия таълимотининг диёримизда сақланиб қолишидаги энг катта хизмати бўлса, иккинчи жиҳатдан, ўша даврда диёримизда турли бузғунчи оқимларнинг ривожига катта қаршилик кўрсатганлиги туфайлидир.\nЮқоридаги мисоллардан хулоса қилиб айтиш мумкинки, Абу Муин Насафий мотуридия таълимоти вакилларининг энг ёрқин вакили бўлган. Шунинг учун ҳам улуғ аждодимизнинг “Табсират ал-адилла” асари билан танишиб чиққан араб шарқшунослари уни “Мотуридия таълимотининг интерпритатори (ёритиб, асослаб берувчи)” деб ўзларининг илиқ фикрларини билдирганлар.\nАбу Муин Насафийнинг илмий мероси бугунги кунда ҳам беқиёс аҳамиятга эга бўлиб, халқимиз, айниқса, ёшларимизни чин инсоний фазилатлар соҳиби этиб тарбиялаш, улар қалбида Ватанга муҳаббат туйғуларини мустаҳкамлашда муҳим манба бўлиб хизмат қилиши, шубҳасиз.\nТошкент ислом университети доценти, тарих фанлари номзоди.\nКиришлар бугун: 372\nТашрифлар бугун: 358


Қозоғистонда янги қурилган уйларни интернетсиз топшириш тақиқланади NUR-SULTAN. Kazinform – Янги қурилган турар жой комплексларини интернетсиз фойдаланишга топшириш тақиқланади. Бу ҳақда Қозоғистон Рақамли ривожланиш, инновациялар ва аэрокосмик саноат вазири Бағдат Мусин маълум қилди, дея хабар беради Kazinform мухбири.\nЯпонияда Қозоғистоннинг юқори технологик лойиҳалари намойиш этилди NUR-SULTAN. Kazinform – Қозоғистон-Япония ишбилармонлар кенгаши аъзолари ва йирик япон компаниялари вакилларига онлайн тарзда Қозоғистондаги умумий қиймати 5 миллиард доллардан ошадиган бир қатор муҳим лойиҳалар тақдим этилди, деб хабар беради Қозоғистон ташқи ишлар вазирлиги матбуот хизмати.\nҚозоғистонда автойўллар ёқасига молларни ҳўркитадиган мосламалар ўрнатилмоқда NUR-SULTAN. Kazinform – Давлат аҳамиятига эга йўлларнинг хавфсизлигини таъминлаш ва ўтлаб юрган чорва молларининг йўлларга чиқиб кетишининг олдини олиш бўйича махсус чоралар кўрилди, деб хабар беради Kazinform ҚР Индустрия ва инфратузилмаларни ривожлантириш вазирлигига асосланиб.\nДавлат раҳбари ҚР Рақамли ривожланиш вазири Бағдат Мусинни қабул қилди NUR-SULTAN. Kazinform – Президент Қасим-Жомарт Тоқаев ҚР Рақамли ривожланиш, инновациялар ва аэрокосмик саноат вазири Бағдат Мусинни қабул қилди, деб хабар беради Ақорда.\nЙил охиригача Қозоғистонда 5000дан ортиқ қишлоққа Интернет етиб боради NUR-SULTAN. Kazinform – Интернетни ривожлантириш бўйича Қозоғистонда иккита йирик лойиҳа амалга оширилмоқда. Бу ҳақда ҚР Рақамли ривожланиш, инновациялар ва аэрокосмик саноат вазири Бағдат Мусин маълум қилди, дея хабар беради Kazinform мухбири.\nБош вазир: Бу йил қишлоқлар аҳолиси Интернет билан 99% таъминланади NUR-SULTAN. Kazinform – Йил охирига қадар қишлоқ аҳолисининг 99%и кенг полосали Интернетдан фойдаланиш имкониятига эга бўлади, деб хабар беради Kazinform мухбири.\nҚозоғистоннинг 3 шаҳрида 5G қачон ишга туширилиши маълум бўлди NUR-SULTAN. Kazinform – ҚР Рақамли ривожланиш, инновациялар ва аэрокосмик саноат вазири Бағдад Мусин мамлакатнинг учта йирик шаҳрида 5G тармоғи қачон ишга туширилишини маълум қилди, деб хабар беради Kazinform мухбири.\nБу йил Қозоғистонда 1,2 млн одам онлайн пропискадан фойдаланди NUR-SULTAN. Kazinform – Йил бошидан буён 1,2 миллиондан ортиқ қозоғистонликлар ўзларининг яшаш жойларида электрон ҳукумат портали орқали рўйхатдан ўтдилар. Шу билан бирга, 699 минг хизмат олувчи рўйхатдан ўтиш учун халққа хизмат кўрсатиш марказларига боришга қарор қилди, деб хабар беради Kazinform.\nҚозоғистонда янги дастурлаш платформаси ишга туширилди NUR-SULTAN. Kazinform – lrn.dev (learn development) бепул интернет платформаси дастурлаш асосларини ўрганишни истаган ҳар бир кишига ёрдам беради. Лойиҳа рақамли иқтисодиёт учун мутахассислар етишмаслиги муаммосини ҳал қилишга ҳисса қўшмоқда, деб хабар беради Kazinform Нурсултон Назарбоев фонди матбуот хизматига таяниб.\nҚозоғистонда ягона онлайн таълим платформаси ишлаб чиқилади NUR-SULTAN. Kazinform – Қозоғистонда тўлиқ ўқув жараёнини таъминлаш учун ягона онлайн таълим платформаси ишлаб чиқилади, деб хабар беради Kazinform мухбири Миллий иқтисодиёт вазири Руслан Даленовга асосланиб.\nЭнди Қозоғистонда ижтимоий нафақалар рақамли ҳамён орқали тўланади NUR-SULTAN. Kazinform – ҚР Меҳнат ва аҳолини ижтимоий ҳимоя қилиш вазири Биржан Нуримбетов ижтимоий рақамли ҳамён қачон ишга туширилишига изоҳ берди, деб хабар беради Kazinform мухбири.\nҚозоғистонда 2,6 миллион ўқувчи масофадан ўқишни бошлади NUR-SULTAN. Kazinform – Бугун 1 сентябрь - Билим куни. Янги 2020-2021 ўқув йилида Қозоғистонда 3,3 миллион ўқувчи, 466 минг коллеж талабаси ва 600 мингдан ортиқ университет талабалари таҳсил олади. Карантин шароитида санитария шифокорларининг талабларига мувофиқ янги ўқув йили эпидемиологик вазиятга қараб ҳар хил форматларда бошланди, деб хабар беради Kazinform Таълим ва фан вазирлигига таяниб.\nҚозоғистон уяли алоқа операторлари масофавий таълим учун махсус тариф яратишди NUR-SULTAN. Kazinform – Қозоғистон уяли алоқа операторлари масофавий таълим учун махсус имтиёзли тариф яратишди, деб хабар беради Kazinform мухбири.\nҚозоғистонда 9,4 млн одам давлат хизматларини мобил қурилма орқали олишади NUR-SULTAN. Kazinform – Фуқаролар мобил маълумотлар базасида 9 миллиондан ортиқ қозоғистонлик рўйхатдан ўтган, дея хабар беради Kazinform «Ҳукумат фуқаролар учун» давлат корпорациясига таяниб.\nWildberries Қозоғистонда йирик логистика марказларини қуради NUR-SULTAN. Kazinform – Wildberries халқаро компанияси Қозоғистонда йирик логистика марказларини қуради. Бу ҳақда ҚР Савдо ва интеграция вазири Бақит Султанов маълум қилди, деб хабар беради Kazinform мухбири.\n2020 йили онлайн-савдо ҳажми 900 миллиард тенгега етади – савдо вазири NUR-SULTAN. Kazinform – ҚР Савдо ва интеграция вазири Бақит Султанов электрон тижоратнинг ўсиши ҳақида гапирди, деб хабар беради Kazinform мухбири.\nҚозоғистон компьютер ишлаб чиқаришни бошлади PETROPAVL. Kazinform – Қозоғистоннинг Петропавл шаҳрида ZіK компьютерларини ишлаб чиқариш йўлга қўйилди, дея хабар беради Kazinform ҚР Индустрия ва инфратузилмаларни ривожлантириш вазирлиги матбуот хизматига таяниб.\nТуркистон вилоятида ўқувчиларнинг 92 фоизи масофадан ўқутилади TURKISTAN. Kazinform - 1 сентябрдан бошлаб Туркистон вилоятидаги ўқувчиларнинг 92 фоизи масофадан туриб таълим олишади. Бу ҳақда вилоят ҳокими Ўмирзақ Шўкеев маълум қилди, дея хабар беради Kazinform.\nАлматида автобусда карантин талабларини бузганлар «ақлли» камералар ёрдамида аниқланмоқда ALMATY. Kazinform – Алматида дастлабки уч кун давомида жамоат транспортида жойлаштирилган «ақлли» камералар ёрдамида ниқоб режимини ва ижтимоий масофани бузганлар аниқланди, деб хабар беради Kazinform мухбири.\nБош вазир қишлоқларда Интернет сифати ва тезлигини таъминлашни буюрди NUR-SULTAN. Kazinform – 25 августга қадар ўқувчилар ва ўқитувчилар ўқув йилининг бошланишига тайёр бўлишлари керак. Қозоғистон Бош вазири Асқар Мамин шундай вазифа қўйди, дея хабар беради Kazinform мухбири.


Швейцариянинг дунёга машҳур “Piaget” қўл соатлари ишлаб чиқарувчи компанияси, Самарқанд вилоятида жойлашган Темурийлар тарихига оид бўлган, “Регистон” майдонининг тасвири туширилган қўл соатларини ишлаб чиқаришни бошлади.\nБу ҳақида хабар тарқатган “Vogue”га кўра¸ қўл соатларига “Регистон”нинг тасвирини тушириш, “қўл соатлари” бўйича мутахассис Аните Порше томонидан асос солинган.\nМутахассис аввало Самарқандни зиëрат қилиб “Регистон” майдони билан яқиндан танишиб чиққан.\nАна шундан кейин қўл соатларига айнан “Регистон” майдони тасвирини зарб қилиш ғоясини амалга оширган.\nШвейцариянинг дунёга машҳур қўл соатлари ишлаб чиқарувчи “Piaget” ширкати 1874 йилда ташкил қилинган бўлиб, 1957 йилдан бошлаб қимматбаҳо ва нодир металлар асосида соатлар ишлаб чиқаришни йўлга қўйиб бой ҳаридорлар сегментига йўл топди.\nТаниқли продюсер ва диджей Марк Ронсон¸ поп-қўшиқчилар Мики ва Рианна “Piaget” соатларини тақишади.\nСамарқанд акс этган соатларга БАА да яшайдиган ўзбек тадбиркори Ғафур Раҳимовдан буюртма тушгани ҳақида Eltuz.com мухбирида маълумот бор.\ndata-title="Швейцариядаги соатга Самарқанд шакли зарб қилинди" data-description="Швейцариянинг дунёга машҳур "Piaget" қўл соатлари ишлаб чиқарувчи компанияси, Самарқанд вилоятида жойлашган Темурийлар тарихига оид бўлган, "Регистон" майдонининг ..." data-image="https://eltuz.com/wp-content/uploads/2016/04/rasm1085.jpg" data-url="https://eltuz.com/kundalik/122953/" data-services="facebook,odnoklassniki,twitter,telegram" data-counter="ig">\nУмрада қўшиқчи Абдулла Қурбонов маҳаллийчилик қилди ва ҳамкасбини ҳақоратлади\nТошкентлик қўшиқчи Абдулла Қурбоновнинг Умра сафари пайтида хоразмлик қўшиқчи Жаҳонгир Отажонов шаънига ёғдирган ҳақоратлари акс этган аудио 27 май ...